url: =Id n umezwaru n Nwember\nTafukt yessuffγen ḍḍlam n yiḍ-nni ay deg tella Fṛansa deg tmurt-nneγ γer-s tura 53 n yiseggasen ay-a seg wasmi ay d-tenqer. Wid ay d-yeswejden i yimenγi akk-n ad yekker u ad ssuffγen Fṛansa, qedcen s tuffra akk-n ad d-heyyin leqdic d ameqran yerna msefhamen γef yiḍ n Umezwaru n Nwembeṛ  akk-n ad yebdu yimenγi. Wid ay tt-id-yessekren d kra seg warraw γlayen akk ay tesεa tmurt-a, yerna ggullen ar ad nnaγen alama d asmi ara tawey Ldzayer tilelli-ines ed uzarug-ines (indépendance) u ad teqqel d ljens am lejnas akk n ddunit. Tamurt n Leqbayel llan qqaren-asen naqal, deg tezwara n Tegrawla (révolution) ”asun [zone] n Tmurt n Leqbayel” sakk-in qqlen γγaren-as Tawilayt Tis III. Deg tama-a, dindin tuγ tmes n yimenγi yerna yekker ṭṭrad d ameqran. Yagi, seg 1947 ay ulin medden s adrar deg tama-a, u bdan la d-ssewjaden i ṭṭrad n uzarug, maca asmi ay d-teṭṭreḍeq Tegrawla n tidet, dindin kecmen γer trebbaε ay tt-id-yessekren akk-n ad ttekkin deg-s.\nAkk-n kan d-tekker Tegrawla (Révolution) bdan la d-ttbanen yismawen n kra seg yimeqranen-ines am Krim Belkacem ed Ouamrane. Ali Zamoum, ad t-yeṛḥem Ṛebbi, yella d agenses (lieutenant) n Krim Belkacem, yerna yeḥka-d γef wasmi ay mlalen yimeγnasen (militants) ed yiwen n uneγmas (amesjeṛnan) adzayri deg taddart-nsen, deg Yiγil Yimula [Tizi Wezzu] akk-n ad d-arun s tuffra taseγrut (proclamation) n Nwembeṛ.\nTaseγrut-nni (proclamation) uran-tt-id s yiwet n troneot, yerna tamacint-a mazal-itt ar ass-a deg taddart n Yiγil Yimula. Win ara yerzun γef usalay (musée) n taddart-a, yezmer ad tt-iẓer. Asalay-a yezga-d deg wexxam-nni ay deg llan ffren yemjuhad deg yiḍ-nni n Umezwaru n Nwembeṛ. Deg yiḍ-nni, imjuhad yegget-d fell-asen ccγel. Gan tummγiwin (attaques) deg yal amkan i wakk-n ad as-d-sseknen i Fṛansa ed ddunit belli lawan ay deg ara d-taki Ldzayer yuweḍ-d.\nDeg Tmurt n Leqbayel, imjuhad gan aṭas n lecγal : sserγen lemxazen n yiferki, mmγen γef tneggiwin (agences) n Société indigène de prévoyance, sserγen yiwen n umesni (car) n yiwen n udzayri yerna ukren-as memmi-s. Lecγal-a akk ssersen-ten-id deg yeγmisen (ijeṛnanen) ifṛensisen n uzekka-nni : L’Echo d’Alger n De Sérigny, Le Journal d’Alger; d aγmis iqerben γer yilellamen (libéraux) n Jacques Chevalier, ed La Dépêche n Schiaffino ssawlen-d akk, i tikkelt tamezwarut γef lecγal-a n ccwal deg Ldzayer. Imir-nni, wid Ifṛensisen yeṭṭfen Ldzayer tebda la ten-tkeccem tugdi. Ldzayer tekker, tebded γef yiḍarren-ines yerna tebda tikli, tuγ abrid n tissas.\nIḍ n ussehres* yuweḍ-d γer tgara-ines\nMedden bdan, cwiṭ, cwiṭ, la ttnamen imenγi i lmend n weslelli (libération) n tmurt. Deg tuddar n yidurar, imjuhad imezwura bdan cwiṭ, cwiṭ, la ttqerriben γer weγref (cceεb) u seεεun id-s anermis (contact). Ma d imsulta (ibulisen) ed yimestulen (ijadeṛmiyen) ḥaren amek ara gen. Fṛansa dindin txemmem belli d imeγnasen n Ukabar n Weγref Adzayri (PPA – Parti du Peuple Algérien) yeqqnen γer Umussu n Trennawt n Tlellyin Timagdayin (MTLD – Mouvement du triomphe des libertés démocratiques) ay d-yessekren lecγal-nni n ccwal. D acu kan, qqlen ẓran belli tarbaεt-a ur tettekka deg wacemma. Ma d imjuhad ay d-yessekren Tagrawla, seg tama-nsen, sfehmen-asen i medden iswi n yimenγi-a.\nAlama ay iεedda kra n lweqt ay yeqqel yisem n Tirni n Weslelli Aγelnaw (FLN – Front de Libération Nationale) yettwassen γer medden, yerna imir-nni qqlen la ttgen amgerrad (lxilaf) gar terbaεt-a ed tin n MTLD n Messali. Deg Tmurt n Leqbayel, ur εeṭṭlen ara bdan-d yimenγiyen imeqranen gar wid yeddan ed Messali (u gan-d tarbaεt n MNA) ed yemjuhad n Yigen n Weslelli Aγelnaw (iγallen imsellḥen n FLN). Yiwen seg yimenγiyen imeqranen akk ay d-yellan gar yimessaliyen ed yemjuhad n FLN d win yeḍran deg yidurar n Jeṛjeṛ.\nD acu kan, d FLN ay yessawḍen ad yernu imessaliyen, yerna ay-a yejja tarbaεt-a ad tkemmel ad d-tessakay medden ula deg lγerba, yerna tebda la tettṣ̣eggim iγallen-ines deg tuddar n tmurt akk-n ad ttekkin akk-n iwata deg Tegrawla. Tirni n Weslelli Aγelnaw (FLN) tebda la tettajhad, yerna Igen n Weslelli Aγelnaw (ALN – Armée de Libération Nationale) yebda la iseεεu ttawil yelhan ay yes ara ikemmel imenγi. Deg tlemmast n 1955, FLN tessaweḍ ad d-yawey Tamurt n Leqbayel s lekmal-is γer yidis-is. Ma d Fṛansa, seg tama-ines, nnig n yimestulen (ijadeṛmiyen) ed yemsulta (ibulisen) ay tesεa deg Tmurt n Leqbayel, teqqim la trennu tettazen iserdasen-ines γer tama-a yerna tuzen daγen imεiwnen n yiγallen n laman, wid umi qqaren GMPR (Groupes mobiles de police rurale – Tirebbaε tizirazin n temsulta n ugama).\nImenγi la yettimγur yerna imjuhad yellan la sseqdacen titekniyin n temgarut (techniques de guérilla) bdan la zemmren i yiman-nsen deg wenrar, yerna la ttgen ikminen (embuscades) ay as-ttγimin i weεdaw yerna neγγen-as aṭas n yiserdasen. S tebγest (lkuṛaj) n yergazen-nni ay εewwlen ad nnaγen war (bla) tugdi, iḍ-nni aberkan n tallit n ussehres (colonisation) yuweḍ-d γer tgara-ines, yerna yebda wass la d-yettaley γef Ldzayer.\nTadbelt (administration) n Fṛansa tebda la tt-yettagad ljehd n lebγi n yergazen-nni ed uεewwel ay εewwlen akk-n ad as-d-rren tilelli-ines i weγref-nsen (cceεb) γas ma fkan tudert-nsen d asfel i lmend n way-a. Tirebbaε n Yigen n Weslelli Aγelnaw (ALN) bdant la ttgent lecγal iweεṛen ugar yerna war (bla) tugdi, ma d medden bdan la ttgen ugar n laman deg yemjuhad. Deg tuddar, nnulfant-d trebbaε yettεawanen imenγi imselleḥ. Wid yettekkan deg trebbaε-a γγaren-asen imsebblen, yerna qqlen d nitni ay d llsas n tudert n yiγallen n Yigen n Weslelli Aγelnaw.\nImir-n, ifuk yiwen n tallit u tebda-d tallit niḍen. Ta, d tallit ay deg asrew (indigène) yeddem tudert-ines gar yifassen-is. Lqayed, lamin ed ubacaγa tettwakkes-asen ddula, bdan la teqqlen d ay-n iεeddan. Maca, seg tama niḍen, Fṛansa la trennu tettcax deg wemḥaq ara tmeḥḥeq wid ay d-yekkren γer-s ad tt-ssuffγen. Iγallen ifṛensisen llan ttaṭṭafen Idzayriyen yerna tikkwal ttawyen-ten γer yegriren (camps) ay deg ten-ttεettiben, yerna aṭas seg wid ay ten-ikecmen, mmuten. Ma deg tuddar, ay deg llant trebbaε n yemsebblen, tebda daγen la tettbeddil tegnit.\nMedden qqlen ur ttemcaṛaεen ara deg wexxam n ccṛeε afṛensis, wanag qqlen ferrun uguren-nsen deg taddart. Talalit n yigerdan, leεqud n jjwaj ed wid n lmut qqlen la ten-id-ttgen γer yifesyanen (officiers) n Yigen n Weslelli Aγelnaw (ALN) ay d-yelhan ed leḥbas (habous), yerna qqlen medden ur la ttxelliṣ̣en ara tiwsi (impôt). Asmi ay teqfel Tegrawla aseggas seg wasmi ay d-tekker, tasertit (politique) n tmurt akk tbeddel. Idzayriyen bdan la ttaεraḍen cwiṭ, cwiṭ, lbenna n tlelli.\nAyt tuddar ay ibedden akk γer tama n FLN ed ALN qqlen d imdanen niḍen. Imsebblen kemmlen la sfatayen (saboter) ttawilat ay zemren ad ten-sqedcen yeεdawen-nsen deg ad rebḥen imenγi. S way-a, qrib yal ass, iberdan yettajjan iγallen n yeεdawen ad εeddin seg wemkan γer wayeḍ qqlen la ttwagzamen, yerna qqlen yemjuhad la gezzmen daγen tinelwa (lexyuḍ) n tilifun ed trisiti ay llan sseqdacen-ten ladγa Ifṛensisen yeddren deg Ldzayer.\nIfṛensisen n Ldzayer ssnen, i tikkelt tamezwarut, d acu-t ccwal ed tugdi, d acu-ten wurfan n ”wayt ubeṛnus”. Aγref (cceεb) yeqqel d netta ay d-yelhan ed yiman-is, s ttawil yellan gar yifassen-is, akk-n ad yeslelli (libérer) tamurt-ines ! Ifṛensisen εerḍen ad sseddun takti (lfekra) belli wid ay d-yessekren ccwal deg Ldzayer d ibeṛṛaniyen, yerna bdan la ferrqen lekwaγeḍ u la ttarun deg yiγerban ay-a deg wakk timiwa n tmurt akk-n ad sqenεen medden s tmuγli-nni, yerna Ifṛensisen llan la d-qqaren belli ”tagrawla-a (révolution) d Lqahira ara yettḍebbiren deg-s”. Ifṛensisen, ladγa wid n Ldzayer, llan keṛhen Idzayriyen akṛah ameqran, yerna deg lqella-nsen n tmussni tejja-ten ad xemmen belli ”iserwen (indigènes) ur uwiḍen ara ad ilin d imdanen, yerna ur zmiren ara ad ssuddsen (organiser) iman-nsen akk-n ad gen tagrawla”.\nFrançois Mitterand yellan d aneγlaf (lewzir) n tγawsiwin n daxel, yerza-d deg tallit-nni γef Ldzayer, yerna deg tirzi-ines yenna-d belli netta ed unabaḍ-ines (lḥukuma) εewwlen akk-n ur ttarran ara akk aḍar γer deffir sdat Yidzayriyen. Mitterant yenna-d belli ”Ldzayer d Fṛansa !”. Maca simal imenγi n Fṛansa mgal (contre) Idzayriyen irennu, simal Idzayriyen la rennun ssuddusen (organiser) iman-nsen akk-n ad kemmlen tagrawla (révolution). Iγallen n Yigen n Weslelli Aγelnaw (ALN) qqlen ttqadaren aneḍfar (discipline) ugar yerna qqlen ssnen ad nnaγen xir. Tiytiwin ijehden ay yettafk Yigen n Weslelli Aγelnaw i Fṛansa qqlen ”ttawyen-d lfayada” ugar.\nTiγri n weγref*\nTagrawla n Nwembeṛ tella tettkemmil abrid-ines, yerna imḍebbren-ines ttekkan deg temlilit n Bandung (deg Indunisya) u sseknen-d i lejnas belli Tirni n Weslelli Aγelnaw (FLN) d amussu (mouvement) ay d-yettusbedden i lmend n weslelli (libération) n tmurt. Assiweḍ ay tessaweḍ Tirni n Weslelli Aγelnaw akk-n ad d-ssuffeγ tamsalt n Ldzayer γer ddunit d ay-n ay as-yesεerqen lecγal i Christian Pineau, agensas (représentant) n Fṛansa deg Tuddsa n Yeγlanen Yeddukklen (ONU). Aγref-nni (cceεb) yettwaḍelmen ugar n lqern iger-d tiγri-ines yerna slan-as-d akk lejnas !\nSdaxel n tmurt, Fṛansa tessejhed amḥaq n weγref (cceεb), d acu kan, amḥaq-nni ur as-yerẓi ifadden i Tegrawla (Révolution), wanag d aεiwen ay tt-iεawen. Aγref yeqqel d llsas n Yigen n Weslelli Aγelnaw (ALN) ed Tirni n Weslelli Aγelnaw (FLN, yerna d netta ay t-yettεawanen. Deg tuddar, medden qrib la ttnaγen akk-n ad ttekkin deg yiγallen n yemsebblen, yerna attekki deg Yigen n Weslelli Aγelnaw (ALN) d iseγ ameqran.\nMa Fṛansa tkemmel la tneffu ugar n medden seg tmurt-nsen u la tettaṭṭaf wiyaḍ u tettarra-ten deg way-n umi semman igriren n ussezdeγ (camps d’hébergement) ay deg la yettεeddi fell-asen lbaṭel d aberkan. Tagrawla-nni (Révolution) tejja Idzayriyen ad ḥulfun i yiman-nsen llan u ad ssnen tudert n yemdanen ilelliyen, dγa d ay-a ay ten-yejjan ad εewwlen ad kemmlen imenγi yerna ur ttarran ara akk aḍar γer deffur, γas ma xeṣ̣ren tudert-nsen γef way-a.\nFṛansa, akk-n ad tessens times, tesnulfa-d SAS. Ti, d ajiniṛal Parlange ay tent-id-yesnulfan yerna yella yettxemmim belli Idzayriyen kkren-d s imenγi imi kan ay ḥulfan i yiman-nsen ttwaḥeqren deg leḥkem-nni n zik n lqeyyad ed yibacaγaten. Imir-nni, ihi, Fṛansa teqbel ad yettekkay Udzayri deg tefranin (lbuṭ) u ad yeqqel yiwen wemdan d yiwet n taγect. D acu kan, ifut lḥal, aγref (cceεb) yeqqel yesεa iswi (but) niḍen : tamurt yessefk ad teqqel d timziregt (indépendante).\nDeg tuddar ibeεden, anda iγallen n Yigen n Weslelli Aγelnaw (ALN) llan d nitni ay iḥekmen u gan ddula-nsen dinna, medden ssulin takbabt (taεellamt) niḍen, d tin n Ldzayer. Initen-nni (llwan) icebḥen n tekbabt-nni qqimen ffren acḥal n yiseggasen, maca qqlent ffγent-d. Deg yiseggasen-nni imezwura n Tegrawla (Révolution), Tirni n Weslelli Aγelnaw (FLN) tga aṭas n lecγal i medden, teldi iγerbazen (llakulat), tdiwa imuḍinen yerna telha-d ed usseddi n tudert n tmetti (société). Sakk-in, deg wass n 5 Yulyu 1962, temlal yiwet n terbaεt n yifesyanen (officiers) iεlayanen ALN ed yikataren (cadres) n FLN deg Sidi Frej, u yella gar-asen weknaner (colonel) Mohand U Lḥaj, u ssulin takbabt n Ldzayer. Ass-nni, wid d-yekkren ssawḍen γer lebγi-nsen, tamurt n Ldzayer tεawed tlul-d s wudem unṣ̣ib (officiel) !\nSeg L’Expression, 1 Nwembeṛ 2007\nSγur A. Saïd.


timestamp: atn

url: =Tirza n Yacine BRAHIMI γer At-Buεḍa – Lebouzeguenepost\nTirza n Yacine BRAHIMI γer At-Buεḍa\npar Rédaction\tsur juin 14, 2015 445 vues\nAkken yeqqar yenzi “Yal aẓar yetabaε tara”, dγa ddurt-agi yezrin ass n sebt 06 yunyu 2015, amyurar agreγlan n tarbeεt taγelnawt n ddabax uḍar, Yacine BRAHIMI yerzad γer taddert n At-Buεḍa di tγiwant n Yiεeẓẓugen lwilaya n Tizi-Wezzu. yerza-d γer xwal-is taddert ideg tlul yemma-s akked yimawlan-is, atmaten-is d yemdukkal-is ger-asen Sεid Belkalem amyurar n tarbeεt taγelnawt n ddabax uḍar n temnaḍt Meqlaε.\nDγa imezdaγ n taddert n At-Buεḍa heggan-d yiwet n tmeγra meqren γef dema n tirza n wayaw-nsen imi 15 n yiseggasen-aya ur-d-yerzi γer taddert n yemma-s.\nYacine BRAHIMI yefraḥ nezah s tmeγra-agi id-ittewheggan γef dema-s, iḥulfa amzun akken imir id-illul deg akken i ssulin deg azal-is, ggan-as ccan annect.\nΓas akken yetturar di trebuεa meqren n umaḍal am FC Porto, maca muḥal yettu iẓuran-is yellan d imaziγen, imi baba-s d amzabi n temnaḍt n Tγardayt, yemma-s d taqbaylit n Tizi-Wezzu, dγa Yacine Brahimi d amaziγ inekmalen. Yenna-d ” acḥal n yiseggasen-aya seramaγ ad-rruḥaγ γer taddert n yemma, maca d akkud i yiṭfen almi d tura, u ḥamdullah wḍaγ lebγi-w imi uffiγ-d imddukal n temẓi“, syen yerna-d ” Wwiγ-d deqs n yisenfaren ilfayda n yimezdaγ n taddert n At-Buεḍa, am allalen n udawi i wexxam n tujya n taddert-agi, lxedma n wannar n ddabax uḍar n taddert At-Buεḍa “tasuta tis 05“, d waṭas niḍen.\nAyen id-yernan cbaḥa i tmeγra-agi, d tikli yexdem Yacine BRAHIMI di tlemmast n taddert n At-Buεḍa, yelḥa merra deg yizenqan ideg yurar, yuγal yekcem s axxam n xwal-is anda id-yemekta temẓi-s.\nTameddit n wass, iwala akked d yelmeẓyen n taddert n At-Buεḍa timlilit n tagara n talγuγa n Europe Juventus-Barça.


url: =Anfafad bu uqacuc deg umaḍal: Simal trennu tecrawt, akaten imaynuten i uḥbas n waḍḍan-a - Covid-19 algerie\nLEZZAYER TAMANEƔT – Simal trennu tecrawt n unfafad bu uqacuc (Covid-19) deg umaḍal yernu yekka umḍan n wid yemmuten i 6.000. Tacrawt tettimɣur ladɣa deg Tuṛuft, deg wakud aydeg inabaḍen n umaḍal ssuggten akaten akken ad ḥebsen azraɛ n tkaɣreft-a yernu ad d-ssukksen tidamsiwin-nsen seg ulukkez.\nƔef leḥsab n Tuddsa Tanmaḍalt n Tdawsa, ugar n 168.250 n tejṛa n unfafad bu uqacuc ay d-yettwakelsen yernu mmuten 6.501 n yimdanen deg 142 n tmura. Ṭṭalyan, yellan d tamurt yenḍerren akk deg Tuṛuft, mmuten deg-s 368 n yimdanen seg waḍḍan-a deg 24 n yisragen ineggura yernu wa d aklis amaynu n waḍḍan-a deg tmurt-a. S uɣrud, mmuten 1.809 n yimdanen deg Ṭṭalyan seg gar 24.747 n yimuḍinen.\nS waya, Ṭṭalyan d nettat ay d tamurt tis snat yesɛan aṭas akk n tejṛa n unfafad bu uqacuc, deffir Ccinwa, tamurt anda ay d-iban unfafad-a deg Dujembeṛ yezrin yernu d tin aydeg mmuten 3.213 n yimdanen yernu uḍnen 80.860 niḍen.\nIṛan mmuten deg-s 724 n yimdanen seg gar 13.938 n tejṛa. Spenyul mmuten deg-s 183 n yimdanen seg gar 5.753 n yimuḍinen. Ma d Fṛansa, mmuten deg-s 127 n yimdanen seg gar 5.423 n tejṛa. Ar imir-a, werɛad ur d-yennulfa kra n usafar i waḍḍan n unfafad bu uqacuc n Covid-19.\nSpenyul tesseɣret-d aɛzal qrib d ummid yernu tesguri-d addad n teɣḍeft i tallit n 15 n wussan. Fṛansa attan deg uswir wis 3 n ubayyur-a, d win aydeg anfafad-a yezreɛ deg wakk timnaḍin n ugelluy-nnes, yernu s waya, yeɣtes unabaḍ afṛansi ad yemdel tineččiyin, ibaṛen, tinedrazin, isalayen d tegsura. Iɣerbazen, tisdawiyin d tnefra ad ttwamedlen ttwamedlen seg wass n uynas.\nSeg yidis adamsan, tibankiwin tilemmasin n tdamsiwin tigejdanin n umaḍal (Iwanaken Yeddukklen, Tadukli Tuṛufit, tibankiwin tilemmasin n Jjapun, Tagelda Yedduklen, Kanada d Sswis) bdant-d, ass n usamas, tigawt ayɣef d-yella umciweṛ i lmend n usigeẓ n wulzuzen idrimanen s yidrimen.\nTaḥarazt Tafidiṛalit n Yiwanaken Yeddukklen tessenqes iktamuren-nnes s 1 n tenqiḍt akken ad tekkes aɣbel i wulzuzen. Ma d Tadukli Tuṛufit tessefray ad d-yili ulukkez deg 2020, ɣef wakken ay d-yenna, ass n uynas, uwesmir uṛufi d-yelhan s wulzuz agensi, Thierry Breton, deg terga n BFM Business, d acu kan, ur d-yefki ara izwal ɣef ulukkez-a, am wakken ay d-yerna dakken anfafad bu uqacuc ad yesɛu tazrirt d tamakkit ɣef unerni uṛufi, d win ara d-yilin gar 2 d 2,5%.


url: =2020 di Bidyu! | Le RIFAIN\n2020 di Bidyu!\n2020: pciw ya wsegʷas!\ntidet waha, asegʷas‑a, ygga am cnaw ca n laksida. ttexsed wer din txezzred, maca wer tzemmred ad teksed tiṭṭawin. Ass‑a ad nessij x useggʷas‑a mamek yeɛdu. d min days yeɛdun qaɛ. minzi ijjen usegʷʷas am wa. muḥar ad yili ɛad ca n twala. nssitim wer ittɛiwid\ndi beddu, ass Ass wiss 3 zeg useggʷas. yezzuzer hashtag: amquṭṭes ameḍlan wiss tlata di twitter.\nAmerika yenɣa ijjen ujiniral d ayirani iɛizz. awarn‑as, ṭṭfen iyiraniyen aqerṭas i yijjen ṭiyara nsen beɛda. s lɣalaṭ.\ntafqaḥt n yirianiyen ssufɣent x lḥukuma nsen beɛda. maca amquṭṭes ameḍlan, wer ittili ca!\nmin wer nessin ɛad? di ccinwa, din ijjen lxaṭar nniḍen yeggured, ad as yarr i tudert nneɣ rqeb ɣa yḍern\nAṣeɣḍi n ccinwa yejja avirus nni ad yugur di ddunect s tḥessit\nneccin ɛad nagwej wer d nerri lexber\nddunect kkes zzag‑s ccinwa telha akd imxumbal nniḍen am Megksit.\nCorona tudef‑dd Uruppa\naṭalyan yedwel d lɛunṣer. sbedden aseggʷas‑a fyictat mamec ggin‑t am Karnafal n vinidig\nha yebda umaḍal ad yeksi s wemnus i wkubid. ha bdan ttbanend yeḍbiben mkul ijj min yeqqer … .\nimezwura yeggin Lockdown, d aliman d swisra\nAxemmel di tudrin yesseɣmi‑dd deg iwdan ijjen tyacit n tmunit, d twiza . di ca n imukan am arif s tenɛacin, di ca n imucan waxxa zi w Barkun waha.\nAbelleɛ yegga‑neɣ imxumbal mɣern\nixessa a nennam ak lxedmet zi tudrin, niɣ ak walu lxedmet qaɛ.\niwdan ixessa ad sɣern tarwa nsen. iselmaden ɛawd ixessa ad ssiwḍen tussna iymeḥḍern nsen\nAbril yiwed ubirus ɣer umarikan.\nAṭṭas n yewdan yemmuten di New York deg ijjen lweqt d ameẓyan, armani ggin imettan deg iqumya n frigut, minzi mani teggen imettan yeccur.\nDonald Trump isseɛqer avirus. xelli maci ɣir netta waha .\nMayyu: ddunect terha akd ijjen umxumbel nniḍen:\nGeorge Floyd yenɣit ijjen pulisiya d acemlal.\niwaren nnes ineggura «wer zemmreɣ ad rreɣ nnefs» kkin di simanat nni awarn‑as amaḍal amn yekmel\nuruppa tbelleɛ .. ar yeɛdu unebdu\nAseggʷas‑a wer yehwi la d ijjen ɣa yarrif,. la d ijjen wer yeffiɣ ad yesseɛda lkunji di ca n tmurt n barra.\nqbel ma ad ikemmel yulyuz, ttuɣa ffɣen‑dd aṭṭas n inekraf n lḥirak zi lḥebs\nƔuct, ijjen uduqqeẓ yemɣer di lmuyyi n Beirut. aduqqeẓ yemɣer, ttuɣa ixessa wer ittweqiɛ\nɣa nhara ɛad wer xaf‑s yettwaxeddes ḥed\ndi lweqt nni beɛda, Arrusya tacemlalt « Belarus » dag‑s lintixab. adiktatur Alexander Lukaschenko 26 n iseggusa netta iḥekkam. drus yettrajan ad ibeddel ca .\nmaca lla, tebda a din tummuɣ. amussu n Belarus yenna lla.\nLukaschenko izewwar lintixab, manayenni yejja aydud iɣewweɣ. qat ɛad yetɣewweɣ.\ndeg ixef unhezzi, beddent temɣarin.\nttima tameqqrant aseggʷas‑a, llaji2in\nfus d aquḍad wer nzemmer ad tnessiɣ, titt tazegrart txezzer din, txezzer a ragʷaj. ddunect tekmel di krisiz.\nBnan‑asen tiɛiccwin x lebḥar. ddren din deg ijjen tkarfis wer yelli wer yexliq\nAmxumbel itteqsen: aklima.\nCorona wer tessenqes ca igazen di lhawa. leḥmu yemmernin di tmurt yedwel yettbaned:\n5 iseggusa awarni umsafaq n paris ddunect tiweḍ ɣa yict : yeqsaḥ ad naweḍ min nxes, yeqsaḥ a nbeddel ca\naseggʷasa lexber aɛeffan awarni umas. lintixabat n umarikan sserhant‑aneɣ cwayt\nhaqqa areccḥen. aqqa ixḍarn, lintixabat n umarikan seggurant ddunect suyenni qaɛ nettraja. maca araji yugi ad yeqda.\nDonald Trump yelseq di lkursi, ixess ad yeqqim d arrays s minzi ma.\nmaca safi yeḍher: Joe Biden d arayes n umarikan. ak nnayba nnes .\nattas i ferḥen:\nmaca min wer iriji ḥed, Trump wer yeqbil lintixab nni\nicekk dag‑sent, yenna belli qa ẓewwrent\nqaɛ nerzem aqemmum deg umarikan. tissfay wiss 2 n corona qa ggurent‑id.\ntimura inejmen zi tecti tamzgarut, qa tettent taneggarut. zzag‑sent arif\ntittawin n layas ɣmummyent ɣa uruppa.\nbdan ad banent bakunat daysent tfawt awarni qell i wseggʷas.\nijjen lxedmet temɣer di tussna .\nrexu yeqqim useqsi n bakuna\ni mara azgen aemqqran ugin a teggen ??.\nniɣ ejj xaneɣ mana bakunaya. 2020 cfa ɣir min xaneɣ tessek.\nimxumbal n useggʷasa ad kineɣ ten‑neksi ɣa yimal.\nnelmed aṭṭas. nelmed a nedder a nemmneɣ x buḥbel nneɣ. nelmed a neqqim di tudrin, a nexdem zi tudrin\nssitimeɣ aseggʷasa ad yili yesrelmed‑aneɣ mamek ɣa nbedd i yemxumbal n yimal deg udem\nssa LeRifain yessitim‑awm ijjen wadaf yehna deg useggʷas amaynu.


url: =Timliliyin n tez'rigin Tira\nTiẓrigin* Tira ed timliliyin n yimura deg tnedlist** n Bgayet\nBrahim Tazaghart yesεa tanedlist (librairie) ed wexxam n teẓrigin (édition), yerna yeεzem, netta akk ed yimeddukal-is ad d-rren tudert tadelsant deg temdint n Bgayet, anda ay d-yexsi yedles taggara-a.\nTanedlist n Mahindad tettwassen deg temdint n Bgayet. Sya γer da tettawey-d kra n umeskar (auteur) akk-n ad yeg assenzi s heddu (vente-dédicace) i yedlisen-is. Yiwen seg wid iεeddan syenna, deg wussan-a ineggura, netta d Ali Yahia Abdenour, u yessenz din adlis-is La dignité humaine (Nnif n wemdan), ay d-yessuffeγ deg wexxam n teẓrigin (éditions) n Inas. Deg Remḍan iεeddan, bdant la d-ttilint temliliyin akk ed yimeskaren, u ay-a yejja imezdaγen n Bgayet ad qqlen cwiṭ, cwiṭ γer tγuri, γer umezgun (théâtre) akk ed ssinima, am wakk-n ay mlalen ed kra n yimeskaren, inuẓar (ifennanen) ed yemdanen niḍen ay d-yesnulfuyen amaynut deg yinurar yemgerraden (yemxallafen).\nDeg temliliyin-a, yettili-d weskasi (débat) s « yiεekzan yerrẓen”, yerna askasi amezwaru ay d-yellan, d win yeqqnen γer ”wedlis amaziγ”. Tlata wussan ay qqimen yesdawanen (universitaires) am Kamel Bouamara, la ssawalen γef temsalt-a ed wuguren-ines, u sqerdcen-tt γef tlata tlufa yeqqnen γer temsalt-a : tira n wedlis amaziγ, tasuqilt n yedlisen γer tmaziγt ed wezraε n wedlis amaziγ.\nAbdelhamid Ghermine, yellan iqeddec d anemhal n tesnawit (directeur de lycée), u ass-a yuwey-d lantrit, iga-d yiwet n temlilit γef wedlis-ines Qui se souvient de la guerre ? (Anwa ay yecfan γef ṭṭrad ?), d adlis ay d-yessuffeγ d netta. Azekka-nni, Djamal Arezki, iqeddcen d amaswaḍ (inspecteur) n tefṛensist, yemmeslay-d γef temsalt niḍen, d tin n ”Uεiwed n tγuri n Taos Amrouche”.\nTimliliyin-a ḥuzant-d ula d ssinima imi, deg yiwet seg ssehṛat n Remḍan, sεeddan-d asaru n yiwet n tdiwennit (interview) ay as-gan i Kateb Yacine. Mi ifuk, yella-d weskasi (débat) akk ed Mohand Ameziane Ben Cheikh yettekkan deg terbaεt n umezgun (théâtre) ”Debza”.\nDjoudi Attoumi, yellan d afesyan (officier) aqbur deg ALN, u d win yessnen mliḥ tudert n weknaner (colonel) Amirouche, iga-d ula d netta askasi (débat) γef yiwet n temsalt ay γef yegget wawal ussan-a, d tin n tira n umezruy (ttarix). Attoumi yessawel-d, seg ssehṛa ay deg d-yusa, γef ”tira n umezruy n Tegrawla tadzayrit”.\nWid yettekkan deg temliliyin-a rran-as tajmilt i yiwen n uneγmas (amesjeṛnan) skud mazal-it yedder. Yuγ lḥal, deg wass n ljemεa iεeddan (12 Tubeṛ), gan timlilit n wesnemmer (remerciement) ed uqader i Mourad Slimani, iqeddcen deg tnarut (lbiru) n El Watan deg Bgayet, imi ay d-yerbeḥ yiwen n warraz agraγlan (prix international). Kamel Touchane, anemhal n teγlamt (directeur de cabinet) n lwali n Bgayet, yeḥdeṛ din, dγa d ay-a ay as-yernan azal i tmeγra-a. Yessefk ad d-nesmekti belli deg 2007, wid d-yelhan ed Euromed Héritage 2007 fkan, deg wayyur n Meγres iεeddan, Tabdart Tusligt (Mention Spéciale) i gma-tneγ Mourad Slimani γef umagrad n ”Tasegdalt n Guraya la tessuttur lḥeqq-is” (Le fort de Gouraya réclame justice). Amagrad-a yeffeγ-d deg El Watan n 13 Γuct 2006. Ineγmasen yettekkan deg wemzizwer-a usan-d seg tmura ay d-yezzin i Yilel Agrakal (Mer Méditerranée).\nIskasiyen (débats) s ”yiεekzan yerrẓen” ad kemmlen sdeffir n lεid tameẓyant, u ad d-ttilin, lemmer d lebγi, yal ass n lexmis. Amezwaru ara d-yessiwlen sdeffir n lεid d Omar Fetmouche, anemhal n umezgun (directeur du théâtre) n Bgayet, u ad d-yesqerdec γef weḍris (texte) ed ugenses deg umezgun (représentation théâtrale).\nSeg tama niḍen, amaru Amine Zaoui, iqeddcen d anemhal (directeur) n Temkarḍit Taγelnawt (Bibliothèque nationale) akk ed Chawki Amari, ay d-yettarun tikṛuniyin (chroniques) deg El Watan, qeblen ad ttekkin deg temliliyin-a. Σni amaru maci s tnedlist (librairie) ay d-irebbeḥ aγrum-ines, u tanedlist maci s yimura ay tettidir ? Ihi, ass-a, imi ay mlalen deg sin, ala lxir ara d-yilin, ladγa imi ula d bab n tnedlist-nni d amaẓrag (éditeur).\nSγur Moussa Ouyougoute\nSeg El Watan n 20 Tubeṛ 2007\nSqerdcet amagrad-a deg wenmager-nneγ (forum)\nQqel γer usebter n umager


url: =Iwakken ad tbeddeleḍ neɣ ad tsexsiḍ aklas, rzu ɣer Usebtar-inek n tnefrunin.\t Details\nIwakken ad tbeddeleḍ neɣ ad tsexsiḍ aklas, rzu ɣer Usebtar-inek n tnefrunin.\n2018-01-04 15:07:30 UTC\nAẓeṭṭa akka tur isurug iklasen n isemlen aked iklasen n iseqdacen.\t Details\nAẓeṭṭa akka tur isurug iklasen n isemlen aked iklasen n iseqdacen.\n2017-05-23 15:29:50 UTC\nAẓeṭṭa akka tura isurug iklasen n iseqdacen.\t Details\nAẓeṭṭa akka tura isurug iklasen n iseqdacen.\n2017-05-23 15:29:12 UTC\nAẓeṭta akka tura isurug iklasen n isemlen.\t Details\nAẓeṭta akka tura isurug iklasen n isemlen.\n2017-05-23 15:28:51 UTC\nAẓeṭta akka tura ur isurug ara iklasen.\t Details\nAẓeṭta akka tura ur isurug ara iklasen.\n2017-05-23 15:28:19 UTC\nAnṣuf yisek ay anedbal n uẓeṭṭa !\t Details\nAnṣuf yisek ay anedbal n uẓeṭṭa !\n2017-05-23 15:27:34 UTC\n2017-05-23 15:27:35 UTC\nTsekcmeḍ akken ilaq tansa-inek n email ? tsekcmeḍ %s, maca ma yella d turameɣtut ur tettaṭafeḍ ara izen. Details\nTsekcmeḍ akken ilaq tansa-inek n email ? tsekcmeḍ %s, maca ma yella d turameɣtut ur tettaṭafeḍ ara izen.\nSelken akaram n spam di tnaka-inek n email. Tikwal kra n yiznan ttruḥun ɣer din s tucḍa.\t Details\nSelken akaram n spam di tnaka-inek n email. Tikwal kra n yiznan ttruḥun ɣer din s tucḍa.\n2016-11-30 21:43:37 UTC\nTtxil-k arǧu cwiṭ. Tikwal aggaḍ n yiznan itili kra i t-ittɛeṭṭilen u sebba teffeɣ ifassen-neɣ.\t Details\nTtxil-k arǧu cwiṭ. Tikwal aggaḍ n yiznan itili kra i t-ittɛeṭṭilen u sebba teffeɣ ifassen-neɣ.\n2017-04-23 11:45:59 UTC\nMa yella mazal ur teṭṭifeḍ ara izen, llant kra n tɣawsiwin i tzemreḍ ad tgeḍ :\t Details\nMa yella mazal ur teṭṭifeḍ ara izen, llant kra n tɣawsiwin i tzemreḍ ad tgeḍ :\nMazal tettraǧuḍ izen-inek ?\t Details\nMazal tettraǧuḍ izen-inek ?\n2016-11-30 21:43:40 UTC\nMa yella ur tesremdeḍ ara asmel-inek di sin n wussan, ilaq ad tkelseḍ i tikkelt-nniḍen.\t Details\nMa yella ur tesremdeḍ ara asmel-inek di sin n wussan, ilaq ad tkelseḍ i tikkelt-nniḍen.\nMaca, uqbel ad tesqedceḍ asmel-inek  ilaq ad t-tesremdeḍ.\t Details\nMaca, uqbel ad tesqedceḍ asmel-inek  ilaq ad t-tesremdeḍ.\nGedha ! Asmel-inek amaynut, %s, yewjed i weseqdec.\t Details\nGedha ! Asmel-inek amaynut, %s, yewjed i weseqdec.


url: =14 di yunyu Archives - Tamurt\nTags: 14 di yunyu\nCfawat n 14 yunyu 2001\nǦamal At Vuxulaf 15 juin 2016 0 Commentaire 14 di yunyu\nSin imelyunen n Iqvayliyen di tmurt n Lzayer quvlen-ten-id s iɣallen n lvaṭel. Assmi ewwḍen tavεen Iqvayliyen d Lzayer akken at neww-ten anda iten-ufan. Yedra lvaṭal ɣef Iqvayliyen ɣas ifassen d ilmawen. Ass nni ENTV taɣeddart terra-d tuccda nni ɣaf Iqvayliyen. Cfawat nneɣ assa ɣuzant ulawen nneɣ s laḥzen akw d imaṭawen. Ass nni Ali Benflis, aqaru udavu ahersan…\n14 di yunyu, ass n uγlan aqvayli\nMack Ait-Aoudia 10 juin 2016 0 Commentaire 14 di yunyu, ass n uγlan\nUlac aγref izdin lqed-is deg umaḍal ur nesâi ass aγelnaw, ass n usmekti di kra n tedyant d-iḍran deg umezruy ines. Ass n uγlan, ar kra d ass n zzux, d ass i deg ikker ugdud ad d-iḥud ayla-s neγ tamurt-is. Ar kra nniḍen d ass i deg d-ḥellan kra n tmurt nniḍen, kra n wakal nniḍen. Xarttum myal yiwen issali kra uzemz d ass amuqran gar wussan. Ittuqim as azal d kra n tmeγra d lficta sya-u-sya.


url: =Aggur n rrehma negh n lmehna ? – Lebouzeguenepost\nAggur n rrehma negh n lmehna ?\nBouzeguene par Rédaction\tsur septembre 4, 2017 1.13K vues\nMhend n At Lhif yerwa tidak yuran. Yekreh iman-is ugar ticki id yewwed waggur n Remdan imi yeqqar netta aggur n lmehna. Netta yettqadar igad yettuzumen maca wiyad ur ttqadaren ara tiktiwin-ines, ur gzin ara tamedrurt i deg yettidir. Netta ixeddem deg yitij amahil n cedda. Ilaq ad yecc, ad isew akken ad yeseu tazmert is ara iqqabel uguren n umahil.\nIfuk ccek, azekka ad yebdu waggur n Remdan. Mhend yettxemmim amek ara yexdem akken ad yaff tifrat i wugur-agi id ittezzin yal aseggas. Achal aya, yettuzum war lebghi. Yettaggad irebraben. Macci d widak kan n tezgi, yettaggad ugar widak yellan deg ubrid negh deg uxxam. Widak n tezgi, akk nghen abrid s ubeckid maca wiyid neqqen s yir tamughli d yir lehdur, s tmes tamectuht.\n-“Amek ara ccegh? Amek ara swegh? Ulamek! Imdanen ghelben tiwedfin. Yerna win yeccan Remdan ulac smah ulac! Tzemred ad takkred lbut negh idrimen, ad tenghed tamgret, ad t -xedmed akk tighawsiwin n diri war uguren maca ad tecced Remdan d awezghi, ad terwud uguren imeqranen.”\nMhend n At Lhif yekker-d ssbeh zik send ad tekker tmettut-is.Yenwa ad iseww tiqit n uyefki s tufra, s tusra, s tsusmi. Yewwi-d taculit n uyefki deg usismed. Yeddem-d takasrunt, teghli-as deg yifasen-is, texdem lhes anect ilat. Tukki-d tmettut-is, tuzzel-d, tettef-it “en flagrant délit ” akken i qqaren s tutlayt n teghdemt.Tenna-as s usughu:\n-“Ur tsethad ara deg yiman-ik, awessar am keccini, ad tecced taxatemt n Remdan id yegga Rebbi d Nnbi, ay aqadum n ccitan!”\nYeffegh Mhend deg uxxam, awal ur t-id yulli. Yewwi abrid gher umkan n umahil. Ghef 12:30, yughal-d s axxam akken ad yesgunfu. Yuffa-d yemma-s (d tamghart, d tamudint), tsett seksu d uyefki s zbib, sdat-s yiwen wefjur n delae d ameqran, d azeggagh, yejreh ul-is. Yettgabar amek ara t-yecc. Cwit acemma, truh yemma-s gher texxamt-is maca mazal teqqim-d tmettut-is. Yettqelib ad yaff tifeskirin amek ara teffegh deg uxxam, yenna-as:\n-“Tajarett-nni negh it hemmled akken teffegh-d di sbitar, ilaq ad t-kecmed ghur-s ad s tawwi-d tamrawt n tmellalin.”\n“Ticki yudan, necca imekli, ad kecmegh ghur-s.”\nSghur Hemmar Bussaed.Photo Lounes Djebbari\n#Condoléances: Décès de Mr Azzoug Mohand Ouyidir\nCulture / L’élection a été organisée en ce jour symbolique du 20 avril Wissam Saïbi sacrée “Reine de Kabylie 2021”\nPour que nul n’oublie Avril 2001 / avril 2021,\nIl est à vingt minutes du chef-lieu de la commune de Bouzeguène Mouya, le village oublié


url: =Seg usemgen* ar usenger – Kabyles.com\nAccueilKabylophonieSeg usemgen* ar usenger\nTimura-yagi i wumi qqaren zik Tamazɣa, tuɣal ass-a d “Lmeɣreb aɛrav”. Xilla n tmura am tigi nneɣ, ssertint* ar tesnakta taɛrabt af demma n ddin.\nIlla wawal inna-t-id uselway n tegduda tazayrit: Mas Chadli Ben Djeddid seg useggas n 1980: “di Lzayer, win illan d ineslem d azayri, win ur nella ara d ineslem mačči d azayri”. U diɣen nnan-d at iččumar ula d nutni si melmi-kan: “di lzayer, kra n win neɣ tin yettmeslayen taɛrabt, d aɛarab neɣ ttaɛrabt*i yella”.\nAɛraven d imenza i d-yesnulfan asekker* n isemgan*deg tmura n Tferka sumata. Ar Imazighen, ayendin seg tlawin-nsen i yenzan ttaklatin i tuzzuft*ar Cherq Alemmas deg annaz* nni n taslekt* taɛrabt s sebba n ddin. Tura, amur ameqqran seg yegduden agi ertin s tanilsit* ar wedrum* n usyaf-nsen* n iḍelli ; s yenna, akken ad uɣalen i lebda d aɛraven askiwen*, yernu qeblen-t, qqaren-t-id ar wudmawen nneɣ s zux.\nDeg askiwen-agi, deg-sen xellen iberkanen, ixemriyen d icebḥanen. Ger-asen llan Isudaniyen*, Imasriyen, d Ifinsyanen, d imtɛarben ttemtɛarbin n Tferka taɣerbit. Igduden-agi fi d-hdereɣ qqimen ar ass-agi d iwaglalen*, mazal-iten dima ttamnen, ttkemmilen deg ubrid n tkerkas n waɛraven, hatnad saramen…., ahat wissen a ten-id-issiḥ umekkan deg lǧennet n Muḥemmed.\nAla widak i mazal qqimen ar ass-a d imaziɣen-awal ɣef yettɛadday uzɣuzer* ttmuḥeqranit n waɛreven ak d watmaten-nsen yertin ar imnekcemen n igebliwen*.\nDi tmurt n Lzayer ur yelha ara ad yili umdan d Aqvayli neɣ d amaziɣ fiḥel ma yesɛedda siɛqa* n regmat n uzɣunzer seg wid i yfernen ad ddun d tama n imnekcem acami.\nIsemda n waɛraven-inselmen deg tuzya* n ager-akal.\nIspenyuliyen llemden deg waɛraven armi i snegren ihendiyen n Marikan n unẓul* di lqern XVI. Syenna, tebɛan-ten Igniziyen, mmɣen af tama n Marikan n ugafa*.\nUla d nutni snegren mraw semmus* n imelyan n ihendiyen s taɣara* tuffirt d tukcift. Llan diɣen Ifransisen xedmen ssuq n waklan si tama n Bordeaux , iɣrem seg ruḥen d imeyyaten n waklan id d-celxen* af twaculin-nsen.Ernan-d diɣen s deffir-sen Igniziyen I yesɛaddan yiwen n lbext af ihendiyen d iberkanenn n Marikan, s yen d afella.\nIterkiyen, ula d nutni llemden af Aɛraven armi sukken asenger af Armeniyen deg useggas\n1915. Amelyun n Armeniyen ttwesmurḍsen* ur uklalen msakit annect-agi.\nSi tigi meṛṛa, Aɛraven anida llan, seg lgirra nni taneggarut n walman, fkan afud s wayen zemren xas akken dawa n uzaglu n Igniziyen di Ifransisen, akken Hitler ad yewwet ad iselqu Udayen msakit ula d nutni. Taɣennant-agi d cceḥna i yzedɣen gar ul n aɛrav ak d wuday, tella si zik n zik i ddula n Sidna Mussa. Tamsalt ɣezzifet aṭṭas, mačči dayen ara d-yeḥku umdan.\nSi 1948 asmi i d-ilul Israel ar ass-a nutni ttɛebbwilen-asen akken a ten-snegren, a ten-meḥqen. Maca, Illu yella akk i yemdanen. Kra deg-wen cfan-d i lgira-nni n “seddis n wussan” anda udayen stɣelben af aɛraven yerran Illu d ayla-nsen.\n1978, yussa-d yiwen ufasist qqaren-as Sadam Ḥucine iga-asen lgaz acimik i Ikwerdiwen msakit af temdint n Halafǧa; s nnig n 5000 yemdanen , argaz tameṭṭut, aqrur taqrut i yemmurḍsen seg yiwet n teswiɛt. Aɛraven akken llan s lekmal-nsen, sefqen as i wusyaf-agi d-udreɣ. Ula d imtaɛrben ttemtɛrbin ferḥen i usenger-agi, nnan-as:“ccah deg-sen, acku ttgen-as-id ccwal di tmurt-is !”\n1991, asmi akken Marikan yemmeɣ ad yewwet Saddam nni-nsen. D luluf id-yeffeɣen ar iberdan ad d-mmlen lɣir-nsen belli ur qbilen ara Daddat-sen Saddam ad yettwet xas d netta i yḍelmen wiyaḍ.\n2001, isuzzel idim uḍabu n Lzayer anda ɣlint tmegraḍ n 128 n ilmeẓyen n Iqvayliyen d 5000 imejraḥ, kra deg-sen ttewɛegben dunnit-nsen kamel. Tikelt-a diɣen, imtaɛrben ttemtɛarbin rwan anezzeh deg-neɣ, yiwen deg-sen mačči yuli-t-id wawal neɣ yella win m-id-ɣlin imeṭṭawen af lbaṭel yesɛadda uqvayli i yeqqublen uzzal s yedmaren-is. I taluft agi diɣen, Aɛraven sumata d yexdimen-nsen erran-tt i tsusmi. Maca, akken ara walin aydi afalastini yettwet, quqren-t wudayen, dina ad d-suɣen anida ma llan.\nAss n 11 ctenber 2001, yeḍra-d ubazin di tmurt n Marikan ugafa. Lqidar n 3000 yemdanen i yemmuten. Di tallit-nni diɣen, Aɛraven meṛṛa ferḥen s txazabit yexdem Ben Laden d terbaɛt-is. Imiren, nekki yuɣ-iyi lḥal di lqahwa di Lpari tamanaɣt tis 17e. Lukan twalam imtaɛrben ttemtɛrbin illan dinna amek i rwan lferḥ imi labyuwat-nni yewwten-t les deux tours jumelles; imdanen mi d-berrun i yiman-nsen ar yilem, si ttwiqan ar tmurt. Nutni anida ara k-gen a lferḥ. Ihi, d wigi i d Aɛraven n i ḍelli, n uzekka, atg…\naskiwen: les affranchis\ntuzya : pourtour\nmraw semmus: 15\nDɣa yenna Ulhim: Tettɛudduḍ af wigi, axaṭer d imrabḍen i llan u d at n tmezgida am kečč, yernu ur k-d-teɣli yiwet n tmeqqit n imeṭṭawen af wiyaḍ meṛṛa. Ul-ik ɣur-s yiwet n tekwatt , ittwalin […]\ndolor velit, porta. mattis massa Phasellus risus venenatis, commodo id, in justoUA-10888605-2


url: =20 ème année\nNuméro 103 Septembre 2019\nclavier complet, deg-s ţ,Ţ, v, o, p\n1°) Le texte en prose : Timkudin di FaceBook, sɣur n Mouloud Sellam\n2°) La conférence : Tasekla tamaziɣt azekka ? Asarag di ‘’Agora du livre / Agraw n udlis’’ Chemini (Bgayet), 16 - 20 di ɣect 2019, sɣur Aumer U Lamara\n3°) Tidlisin nniḍen, en PDF : Aglam deg wungal n Amer Mezdad Ass-nni_FERHANE_BADIAA.pdf\n4° ) L’étude : Étude sur les préfixes «bbe, bbu/bεu», par Djaafar Messaoudi\n5°) L’évocation : Tameddurt n Σebdelmalek Sayad, amussnaw n yinig, sɣur ZA et AAY\n6°) Le poème : Ẓmiγ-d tikti tageswaḥt, sɣur Ziri At-Mεemmer\nLe texte en prose : Timkudin di FaceBook\nsɣur n Mouloud Sellam\n1._ Kra n watmaten zgan qqaren:\nKra n watmaten zgan qqaren: "i wacu tesseqdaceḍ awalen d isekkilen i d-yekkan seg taɛrabt, meḥsub yessefk fellaɣ ad d-nesnulfu tutlayt ideg ulac ula d yiwen wawal n taɛrabt, ad nekkes deg ugemmay isekkilen " Ɛ, ḥ, b ".\nΓef wakken fehmeɣ ad d-nebdu lebni si ssqef ad d-nteddu ar d akwessar, d awezɣi ! D tideţ, igerrez ma nesseqdec awalen i nesɛa yagi deg yimukan n wawalen ijenṭaḍ, amedya: " izzi" deg umkan "idewwer ", " ladɣa" deg umkan "labeɛda" neɣ "surtout ", d ayen ḥemmleɣ ad xedmeɣ nek s timmad-iw.\nMa yella Kullec d tirni, ulamek, ay atma ! Ulanda ara nerr, taɛrabt d leqrun aya i d-aɣ-tḥuza, mačči armi d assa , xeṛsum yiwen ad yissin ilugan n tira, i wakken ara naru tagi iwumi qqaren taqbaylit (d isem n taɛrabt ), tin akken yura d amezwaru Dda Lmulud At Mɛemmeṛ, ideg ssefran imeqqranen-nneɣ ubḥal " Si Muḥend U Mḥend, Ccix Muḥend, Amar Mezdad, Ferḥat, Matoub, Lounis, Moḥya, Ben Moḥamed, d waṭas nniḍen, yesseqdacen tugeţ n wawalen n taɛrabt, i wakken ad ssiwḍen izen ar tmeẓẓuɣt n wagi i wumi ssemman waɛraben "Aqbayli" yeţutlayen 80% n wawalen s taɛrabt d 60% n wid n trumit di yal ass, amma deg wexxam, neɣ deg ubrid, ladɣa deg ixeddim.\nAɣerbaz azzayri d aɛrab, tarwa-nneɣ teqqar 99, 999 % n taɛrabt d tṛumit d 0,001 % n tmaziɣt.\nAqbayli yeţmeslay i warraw-is s tṛumit d taɛrabt, yeţṣeḍḥi s tutlayt-is ula deg yimaṭṭafen n " Radio d Télévision " n teqbaylit ( tugeţ deg-sen d imussnawen-agi nneɣ yesɣaren di tesdawit )". Tigi werǧin d-nutlay fella-sent, nezwar di tqacuct, neǧǧa lsas, nezwar deg iwzan, ur llin yefrax, nezwar di zzux, neǧǧa tamussni, nezwar di tɣawsa neǧǧa tigzi... Daymi qqaren : "Lamer s wallen ikerrzen, win iɛeddan ad yesserwet "!\n2._ Anda-kem a Taqbaylit !\n23 juillet, 09:55 ·\nTamegra, lɣella, tiwizi, tabenta, amger, tadla, irebbi, ddersa, aneqqel, tirint, taffa, tiẓẓit, aɣerri, aserwet, izgaren, tazaglut, adɣen, ddɣel, tazzart, tafala, tasisrut, alim, takka, atemmu, " aḍu d amesdrar neɣ d abgayti ", " nessazdeg yufrar-ed lḥeb af ukerfa ", "ad nektil irden s Lgelba " atg... d awalen d-yeţuɣalen yal tamegra d userwet deg unnar, ass-a ulac aseqdec-nsen, qlil-it wid i ten-yessnen, acku ulac tayerza, ulac izgaren d ifellaḥen.\nIhi iwakken ur neggren ara, nekkni i d-yecfan ad ten-id-nini uqbel ad ifat lḥal, i yal tawleft ad as-d-nernu awennit i wsefhem ugar.\nKra yekka useggas, aqbayli yezga d aqeddac, ulac dacu ara t-iḥebsen, d ideflawen d ageffur neɣ d aɣamac, ima d azemmur neɣ d tayerza d uqabac, iɣimi ar umdan ulac, tilawin irgazen arrac.\nUqbel aserwet, teţili-d tmegra n temẓin d yirden milmi qquren. Ulac aqbayli ur nemgir neɣ ur nesserwet zik-nni, d tagi i d tafellaḥt-nsen. Uqbel tafrara (afellaḥ yeţbekkiṛ ilmend iwakken ad yemneɛ i yiṭij yesserɣayen aglim-is) amdan yuɣ-it lḥal deg yiger (ima deg wayla-s neɣ d awaziw ar wiyaḍ) ahat yewwi-d yagi tirni yelhan, amger yezga deg ufus i tmegra n temẓin, tabanta tɛelleq ur umgeṛḍ, tcudd ɣer wammas teɣli-d ɣef tgecrar iwakken ad tqeṛṛeɛ iɣlel d tiẓẓit ineţun deg userwal milmi yesres ufellaḥ tadla n temẓin ɣef tgecrar-is iwakken ad tt-icudd.\nAqlaɛ n ibawen yeţili-d uqbel nneɛma-nniḍen acku zik ay ttɣaren, ma d irden ttɛaṭṭilen cwiṭ ur ttɣaren ara zik alarma fukken yagi tamegra n temẓin, i ten-meggren. Milmi ssulin tamegra, ttneqqilent tilawin timẓin ar unnar, ttawin-t ɣef yiɛrar-nsent neɣ ɣef yiqwerray-nsent, ttbabbant tirint, tirint, arma gant taffa tameqqrant beṛṛa i unnar, maca milmi ibɛed unnar d irgazen i yeţneqqilen s icebbken ɣef zzwayel. Zeggwiren ifellaḥen deg userwet ibawen, acku ibawen ttarwaten mebla ma iɣerra unnar ilmend n lḥebb-nsen ufayen, u yerna iɣlel-nsen zur, yeskaray-d tiɣerɣert n unnar iɣerran. Milmi ifukken aserwet wid yakk yesɛan ibawen, ddukkulen ar uɣerri n unnar, ad t-berzen akken iwata arma iqeɛɛed ulac adɣaɣ neɣ imɣi.\nAɣerri yeţili-d s leɣwbaṛ n yizgaren, ad yeḥluli akken iwata s waman d-ttawint tilawin deg iyeddiden di tliwa, dɣa ad bdun aɣerri s uceḍbub ameqqran n umadaɣ (tidekt) ad jebbden cwiṭ cwiṭ arma yuɣ-ed yakk leɣwbar annar, ad d-yeffeɣ amzun d tiɣerɣert n uxxam.\nAzekka-nni milmi yekkaw leɣbaṛ, ad d-gren adɣen s annar. S umger ad bdun, ad feţin tadliwin (timuqnin) n temẓin, ara ttḍeggiren ar daxel, alarma tfukk taffa yellan beṛṛa i unnar. Imiren ad d-gren tayuga n yizgaren iwumi ara rren tazaglut (azaglu amecṭuḥ i userwet mačči d win n tyerza).\nMa ulac izgaren ssexdamen zzwayel (iɣyal neɣ iserdeyyan) itteqqnen ar lmeṛnuna ( d asɣar azuran ijehden yentan di tlemmast n wennar). Ad bdun tuzzya deg unnar ɣef nneɛma i d-yersen, milmi yeɛya yiwen ad d-yuɣal wayeḍ ad t-yestaɛfu deg udewweṛ, win akken ittezzin, ad icudd rrjul n userwal-is iwakken ad iqerreɛ tugeţ n takka ɣef uksum-is, yerna yezga yeţsuɣu : " Lɛeb, lɛeb, annar yeččuṛ d lḥebb "!\nSkud yeḥḍem wedɣen, izgaren ddewwiṛen, ifellaḥen (ttilin s tugeţ, ttemɛawanen), tuzzar d yimṣelḥen n umezzir deg yifassen-nsen, jemmɛen adɣen ar gar yiḍaren n yizgaren, akken alarma yeṛṛez yiɣlil i d-ibanen s ufella, dɣa ad ḥebsen tayuga kra n cwiṭ ɣef tuzzya, ad ɛeddin sin ifelllaḥen iẓewren ad qelben adɣen, ad d-ssalin ddɣel (ayen mazal d iɣlel) yezwaren ar lqaɛa, akken ad t-qelben acḥal n tikkal, u yal tikkelt ad uɣalen ar tuzzya ama yenɣed akken iwata.\nTaɣawsa tamezwarut i d-yeţbegginen dakken tenɣed nnaɛma, milmi neţwali deg yizgaren zgan ttecḍen ifenzaɛen-nsen ɣef lḥebb d walim. Ihi imiren kan ad ḥebsen si tuzzya, ad jemɛen adɣen di tlemmast n unnar, alarma imug d aɛemmuṛ ameqqran, amzun d atemmu. Ma ulac abeḥri ad t-ṛjun ar d-yali. Yeţili s tugeţ timeddiyin. Dɣa ad beddun ad reffden tuzzar d asawen ilmend n tama ideg d-yeţṣuḍu waḍu, abeḥri yeqqwan ar win ara yili usizdeg.\nNekkni deg taddart n Mliḥa deg temnaṭ n Uqbu, nessizdig ar Ubgayti (i d-yeţsuḍun di tama n Bgayet) neɣ ar umesdrar (i d-yeţsuḍḍun si tama n udrar icellaḍen). Milmi yeqwa waḍu. D lfelk. D umatu kullec ad yizdig ; Maca llan kra inurar ur summren ara, waɛɛan kan amsedrar, ulac ɣur-sen abeḥri abgayti. Milmi d aɛeǧǧaǧ i d-iṣuḍen yeqḍeɛ usizdeg, ɣumm adɣen teṛjuḍ ar ttqaɛɛed tegnawt ! Tikkwal teqmec maḍi, meḥsub ulac aḍu, ihi yeţɣimi udɣen arma d azekka-nni iwakken ad yizdig. Asizdeg yeţili-d s "tazzart" (fourche en bois ou en fer) milmi yeqwa walim, ma yella d takka d ukerfa i d-yeqqimen, neţkemil asizdeg s "tafala " (pelle en bois) d " tsisruţ "(tasisruţ d taɣawsa nxedden deg yimɣi iwumi neqqar "isekkim ", ad t-neg am yimeṣleḥ ad nessifrir yes-s ayen ur nemɛin), ttekksen akwerfa (idɣaɣen d wakal) d ugecrir-nni n temẓin, akken alarma yufrar lḥebb af ukerfa, ad tban ddersa n temẓin neɣ n yirden iman-is.\nSsin d afella ad nektil nnaɛma s "lgelba " ar taylut neɣ ar tcekkaṛt, ad nessawaḍ s zzwayel ar wexxam iwakken ad neččaṛ ikufan. Ma d alim bennun-t imezwura-nneɣ d atemmu, ay ttseqqifen s udles, yeţɣimi d "leɛlef " i yizgaren d yiɣyal iteţen di ccetwa mm ideflawen. Wissen ahat ttuɣ kra ara d-rnum ay imeddukal, iwakken ad neḥrez taqbaylit-nneɣ, ma nebɣa ad neg isegzawalen ɣef tfellaḥt. Tanemmirt.\n3._Γas milmi kan i sliɣ\nΓas milmi kan ay sliɣ :21i ucennay, isuɣ yenna : " Uḍan imellalen " (meḥsub " nuits blanches " s tṛumit ), d asuqqel awal s wawal si tṛumit ar teqbaylit, qrib ad nuɣal ad neţmeslay taṛumit s teqbaylit, d tutlayt tajḍiḍt, ladɣa milmi d icennayen imeqqranen zuni yeţnaḍaḥen ɣef teqbaylit i t-id-yennan, degmi menwala yuɣal d kra, assa adabu deg-neɣ gar-aneɣ i yella, negr-as irebbi. D awezɣi ad nesnerni taqbaylit ma ggwtent tmital-agi, d awezɣi a TAKFA !\n"Uḍan imellalen" (mgaraden d 20 n wussan n lyali timellalin n tegrest ) ar uqbayli ilemden taqbaylit ar yiri n lkanun, acku uḍan imellalen llan deg-sen 3 wussan di tlemmast n waggur n tziri "14, 15, 16 ", acimi ? acku kra yekka yiḍ, di tdemcact n tmeddit ar tin n ṣṣbeḥ, d tiziri am ass, meḥsub tiziri treggel tallast (ṭṭlam)n yiḍ s lekmal, yeɛdel wass d yiḍ, arma tenniḍ-as, ur ineqḍaɛ ara wass. D wigi iwumi qqaren uḍan imellalen s tagi-nneɣ, taqbaylit mačči d taṛumit mačči d taɛrabt , ladɣa ma nebɣa s tideţ ad nidir di timanit (l'autonomie).\nAyen yerzan anamek n tenfalit n tṛumit "nuit blanche ", nezga neqqar s teqbaylit "wwiɣ-d tafat s wudem " (ur iyi-d-teqmic kra yekka yiḍ = j'ai passé une nuit blanche). Assa deg wayen nsell di Ṛadyu neɣ di TV, d wayen cennun wigi yesčenčunen kan, d tawaɣit ! Kkan-aɣ-d i teqbaylit s wadda!\nWin yebɣan ad yelmed taqbaylit ad iɣer idlisen s tugeţ (tasekla d tjeṛṛumt) d wayen gan d inadiyen imussnawen, mebla ladɣa ma neţu imɣaren i neǧǧa di tesga.\ntimkudin di FaceBook\nTasekla tamaziɣt azekka ?\nAsarag di ‘’Agora du livre / Agraw n udlis’’ Chemini (Bgayet), 16 - 20 di ɣect 2019.\nsɣur Aumer U Lamara\nAwal-nnaɣ ad d-yili ass-a ɣef wanda teteddu tsekla (la litérature) tamaziɣt ilmend n iseggasen d-iteddun. D tamuɣli-nnaɣ kan ad neseddu (fr. vision prospective), akken ad d-naf iberdan i tezmer ad taɣ tsekla tamaziɣt. Ur illi d akacef s tid n tebxurin. Ad nekkes yiwen wugur di tazwara : Tasekla tamaziɣt yuran tlul-d seg wulac, teţimɣur, treffed iman-is, teţdadac, teţnadi abrid-is... ‘’ddaw ubrid, nnig ubrid...’’\nAss-a, llan yimura, llan wid yessiẓrigen (éditeurs), llan wid/tid iɣɣaren ungalen, tullisin, tamedyazt,… Wiyaḍ/win nniḍen, anwi ? « Wid yeqqaren (ungalen s tmaziɣt), qqaren, susumen. Wid ur neqqar, ɣɣaren medden ur qqaren (ara) ! » (Analogie : ‘’ceux qui comprennent ne comprennent pas que les autres ne comprennent pas’’) 1. Ayen illan ass-a di tsekla tamaziɣt send (qbel) ad d-nessuk tiṭ ɣef wayen illan ass-a d annar n tsekla, neɣ d isental (thèmes, sujets) n tsekla tamaziɣt di temnaṭ taqbayllit, ur nkeççem ass-a di tsekla s tacelḥit, tarifit….\nMa nekkes akkin ungal neɣ tullist n Belaid At Aâli, « Lwali bbwedrar » n iseggasen n 1945, nezmer ad naru isental i nufa di tira (amur ameqqran deg-sen kan)\n• Amussu aɣelnaw / ṭṭrad n Lezzayer (1954 –- 1962) (tamawt : ulac yiwen wungal ɣef tedyant taberkant n 1963 –- 1965, tanekra n FFS).\n• Inig / taɣribt akked tudert n yemdanen di lɣerba,\n• Tilufa / tidyanin n tmeddurt di tmurt n wass-a (s wuguren n tmeddurt, akked trewla akkin : lawliyya d lemrasi, timeṭṭurfit, terrorisme, tazegra n harraga...)\n• Tayri akked wuguren di tmeţi ur nqebbel tayri ur neffir\n• Amennuɣ ɣef tmagit (identité) tamaziɣt mgal adabu araârab-inneslem,\n• Amezruy aqbur n Tmazɣa (ungal amsezruy/roman historique).\nTamawt ! tira tamaziɣt ur teqqim deg unnar/asayes n taddart / tiɣremt taneslit tamaziɣt. Annar n tira yessahrew, yedda d lweqt-is, ikcem timdinin n tmurt, timura n umaḍal (Urupa, Marikan, ...)\nAmkan / adeg di tira n ‘’udabu amḥeqrani’’, d ameqqran !!! Aṭas n wungalen i d-yerran di tnemmast-nsen adabu n Lezzayer, zun d waɣzen, neɣ d Buberrak nnig tmurt… amdan deg ungal iban-d zun d taweṭṭuft tameẓyant si tama wadda, teteddu ad telffeɣ, telffeɣ... neɣ amdan yeffeɣ abrid, iffeɣ-it laâqel, issers iɣallen-is, idda deg ubrid n tqeraât (n waman waḍil) ! !\nI sin iberdan, maççi d asalu yessuffuɣen amdan, acku iban wanda iteddu. Akken ufiɣ nek, d ungalen yeţruẓun ifadden :\n1_ Amdan-nni, win terza tyita, d win d-iḥekkun deg ungal, deg-s : Issers afḍis (irfed ifassen-is) / découragement, Iǧǧa amkan / démission, Iffeɣ / abandon, Iţwaâzel / yeâzel iman-is ɣef wid-is / marginalisation, Iffeɣ lufeq / taddart / timeţi / mort sociale, Tameţant / mort physique.\nTamawt ! Ar ass-a, deg wungalen yuran s tmaziɣt i ɣriɣ, ur ufiɣ udem n ‘’héros positif’’ (win ikkren, isqersen icuddan n ucekkal, iqublen adabu neɣ yir laâdda n tmeţi, i tent-iferrun), udem izemren ad yefk asirem i lǧil d-ikkren.\nAmedya di tsekla taterkit (Yechar Kemal) : • Memèd le mince (1955) ; • Memèd le faucon, • Le retour de Memèd le mince, • Le dernier combat de Memèd le mince (1987).\nUguren imeqqranen izedɣen tasekla tamaziɣt. Sin wuguren zun reglen-d abrid i tsekla tamaziɣt ass-a :\n• Amur ameqqran n yimura iqqim iţwarez, ‘’d win d-iḥekkun tamacahuţ’’. Ur iffiɣ si tfekka n umdan-nni ur nelli di tedyant : iqqim-d akkin am ‘’saḥeb nnaḍer’’, d inigi, neɣ iţnezzih, iḥekku-d.\n• Amur nniḍen ikkat ad d-isnulfu tameslayt tamaynut, iţxemmim s tutlayin nniḍen, issekcam-d awalen imaynuten s uqentar (néologismes) akken ad iççar ilem-nni i d-immuger di tmaziɣt, acku yal tutlayt ur teddi akked tutlayin nniḍen (tafransist, taârabt, …). Ur illi d asuqel. Taggara-s d créole amaynut !\nTira tamaynut n tmaruyin. Ayen illan d amaynut di mraw iseggasen ineggura, d ungalen urant tlawin (Linda Koudache, Dihya Lwiz, …). D isental s tmuɣli n tmeṭṭut di tmeţi n wass-a. D ayen ilhan. Γas d tamuɣli n tmeṭṭut di tsekla, ulac amaynut deg wayen illan d udem n tira (style, …). Yiwet i d-iskecmen asalu n ‘’tebratin’’ ; d ayen iţwassnen di tsekla n umaḍal.\n2. Iberdan n yimmal sdat tsekla tamaziɣt. Tasekla n umaḍal / Tasekla tamaziɣt. Yal tasekla teqqen ɣer tmeţi akked umezruy n tmurt-is. Ungalen imeqqranen n umaḍal ddan akked tmeţi-nsen, n umezruy-nsen : Jack London (Marikan/USA), Tolstoï(Rrus), Yechar Kemal (Terk), Victor Hugo (Fransa), Mouloud Mammeri, Kateb Yacine (Lezzayer), atg. Tasekla tedda d lweqt-is. Seg wasmi tella tsekla (ungalen, tamedyazt, izlan/ccna, atg …) akked wayen nniḍen (unnuɣ, sbiɣa/peinture, nnqec ɣef uẓru/ sculpture)…, di yal tallit deg umezruy ma d-tili tedyant tameqqrant di tmurt (tagrawla, ṭṭrad ameqqran, twaɣit tameqqrant, …) teţakk afud i tsekla akken ad tili d tinigit n tedyant-nni, n tallit-nni, tikkal teţbeddil udem, teţbeddil abrid, ţnulfun-d wudmawen nniḍen. Llan imedyaten ggwten deg umaḍal :\n• Tasekla tagrawlit di Rrus\n• Magu 1968 di Fransa akked tmura i yas-d-izzin,\n• Ṭṭrad n Irland mgal Legliz neɣ ɣur-nnaɣ di Tmazɣa !\n• Tanekra n 1871 mgal Arumi di tmurt n Leqbayel (tamedyazt yufraren)\n• Ṭṭrad n Lezzayer di tmedyazt n tilawin (Ramdane Lasheb)\n• Tanekra n 1980 / Tafsut Imaziɣen (tira n Rachid Alliche, Amer Mezdad, ungalen imezwura ‘’Asfel’’ akked ‘’iḍ d wass’’ ffɣen-d di 1981...)\nUlac tasekla yeqqimen, tetezzi tetenneḍ iseggasen d iseggasen. D imdanen i yeţarun, nitni ţarun di tallit ideg llan ddren, ţarun ɣef wayen ḥulfan. Tameddurt teteddu ɣer sdat, tasekla teteddu yid-s ɣer sdat, teţbeddil udem. Akka !\nIsental (thèmes) akked wudmawen n tira (styles) :\nIsental (thèmes) Nenna-d afella anwi d isental yegwten di tira n wungalen n tmaziɣt ass-a. Azekka, deg iseggasen d-iteddun llan isental ad iţwakksen (tilufa yefran), daɣ llan wid ad d-ikecmen d imaynuten. Amedya : Harraga : ‘’targit n lḥif’’ (Dawed Mexxus, tizrigin tafat, 2019) yura ɣef temsalt unejli n harraga Lḥirak : Ass-a, tikli n tmurt deg ubrid n Lḥirak, ad d-tesnulfu amaynut. Akken i tebɣu teffeɣ, ɣer talwit d tifrat neɣ ɣer wayen ur nessaram, azekka ad d-tefk ungalen imaynuten. Ulac din ccek. Imeɣnasen iţwaṭṭfen ass-a ɣer ucekkal/lḥebs ɣef sebba n usenjaq amaziɣ, d tamara ad diffeɣ di tsekla n uzekka.\nUdmawen n tira (style) Di tsekla tamaziɣt, tira / style mazal ur d-teffiɣ si tutlayt timawit, mazal ur tekkis ticlemt-nni n ‘’teḥkayt’’, neɣ tamacahuţ : ‘’yiwen iţawi-d taqsiṭ, wiyaḍ sellen-as’’. Amur ameqqran n wungalen qqimen deg ubrid-nni. Llan wid yeffɣen seg ubrid, akka d wakka, maca drus i yellan ass-a. Ayen ixussen ugar di tira tamirant (n tura), d anekcum ddaw uglim n wemdan, n win iqqaren ungal. S tefransist ɣaren-as ‘’la profondeur psychologique’’. Txuss aṭas ass-a ! (d tanagit n yiwen umussnaw n tsekla tamaziɣt). « Gar yiccer d uksum » : Illa wawal di tmaziɣt : ur « keççem gar yiccer d weksum » ; Inzi yella, maca iteddu deg wayen ur nelhi : win ikeççmen anda ur ilaq ad ikcem (amedya gar watmaten). Ass-a, ilaq-aɣ ad as-nbeddel anamek i yinzi deg unnar n tsekla : Anamek amaynut : « ad tewwteḍ akken ad tafeḍ iceqqic, gar yiccer d uksum, akken ad tkecmen, ad tawḍeḍ admeɣ / allaɣ n umdan, ad tefluḍ aglim neɣ iɣes, ad tawḍeḍ anda yeţḥulfu. Din, ad thucceḍ amdan-nni.\nUngal n tideţ d win ikecmen ɣer wadeg/umkan-nni yeffren, idergen deg umdan, win iwḍen ad ‘’issergigi tifkert n wul’’.\nUnuɣ : 3 Rationnel Emotionnel Rationnel > ad d-yuɣal wawal seg ‘’uglim/admeɣ/allaɣ’’ Emotionnel > ad ikcem ddaw ‘’uglim’’. D asfillet, d asirem ameqqran akken tasekla n wungalen ad tessiweḍ ɣer tseddart-a. Akka, ad d-ifriren kan wid yelhan.\nAbrid awezlan n tullisin. Gar tmacahuţ akked tsekla n wungal, illa umecwar gar-asen, iban-d ass-a, d aɣerbaz n tira, izmer ad issiwzel abrid ɣer wungal. D tira n tullisin (les nouvelles). D abrid n ulmad i yelhan (amdeya : ‘’Di ljerra-k ay awal’’, ‘’’ d tayri kan’’, tussilin n uɣerbaz n Tuǧa (éditions Sefraber). ! Tajmilt tameqqrant i uselmaḍ n tmaziɣt n uɣerbaz n Tuǧa (Bgayet) i yessawḍen inelmaden-is ad arun ugar n 10 tullisin (ddant-d di temsizzelt n Tasbeddit Tiregwa (Otawa, CA), deg warrazen n 2019).\nAsuqqel ɣer tutlayin nniḍen : d abrid ilhan akken ad teţwassen tsekla tamaziɣt deg umaḍal.\nAr ass-a, yiwen wungal yur s tmaziɣt i d-iffɣen s tefransist : ‘’Tamurt n yilfan’’ (yura s tacelḥit).\nAbrid ɣezzif akken tasekla tamaziɣt (ungalen) ad tessiweḍ ad teqren ɣer tsekla n umaḍal, maca yif tideţ yesseqraḥen, lekdeb yessefraḥen.\nDiɣ, nnan imezwura : « win ur nuzzil laâmer yeddim » (d awal n Muḥ At Lḥusin / Ccix Muḥend U Lḥusin).\nTamazɣa d tamurt, d aɣref, d amezruy, d idles yufraren, ilaq kan aɣref-is ass-a ad iddu d lweqt-is deg umaḍal yedduklen deg uẓeṭṭa, zun d iɣrem ameẓyan. Ass-a tawuri (taâkemt) deg-s sin wudmawen :\n• Win n umaru, ad ikkes akukru, ad iffeɣ seg iberdan isehlen, ad ikcem tiẓgi n tira ur neţwassen, ad iddu akken i yas-inna wul-is. Maççi d asuqqel si tutlayin nniḍen, neɣ d tuddma, acku yal tutlayt d amaḍal. Ad iɣer ayen yuran s tmaziɣt akked tutlayin nniḍen (tideţ : ‘’win ur neɣri ungalen ur izmir ad yaru ungal’’ !) ;\nTutlayt tamaziɣt ass-a d tutlayt tilellit ; ur teqqin ɣer ddin, ur teqqin ɣer udabu ; ulac afrag d ibedden sdat n umyaru. taddart d aɣerbaz : amyaru ilaq-as ad ilmed ugar tutlayt tamaziɣt, ad isnerni, ur dikkir yiwen yessen. Wid d -ikkren di temdint ass-a, ur ṭṭifen azgen di tutlayt-nsen. Ilaq-asen ad inigen ɣer taddart-nsen ma tella, ad qqimen, ad siwlen akked at tmurt-nsen (imɣaren, tilawin timeqqranin). Din i tella tutlayt iddren…\n• Win n usiẓreg / l’éditeur, ad issali ccert-is akken ad yali ccan n tsekla tamaziɣt. Ad yefren ayen iwatan, ad iciwer akka d wakka, ad yeg ‘’agraw n tɣuri’’ (comité de lecture) am di tmura nniḍen, akken ad yessezri deg usezri/uɣerbal, ad d-iqqim kan wayen ilhan, ayen ad iddun deg ufus n imeɣriyen. D win ad irnun ccan i tsekla tamaziɣ.\n• Awal aneggaru d asirem : d awehhi ɣer tizi yellan zdat akken ad nejbu akkin, si tizi ɣer tizi. D asalu ameqqran, win i neţargu, i nessaram iḍ d wass, d tasekla ad d-isdduklen azekka Tamazɣa, aɣref amaziɣ.\nD ungal ara ṭṭfen gar ifassen-nsen akken ad t-ɣren imezdaɣ n Agadir di Merruk, n Lezzayer, n Trables di Libya, n Kidal di Mali, n Tunes… yak nnan « awal, ungal, ur ssinen tilisa ibedden gar tmura ! ». (Défi/tamcqirrit : ungal trans-Tamazɣa). !\nTanemmirt ilmend n tsusmi-nwen, n usmuzget-nwen !\nRevue Izen Amaziɣ, 3 numéros :\nTextes berbères de l'Aurès_ Parler des Ait Frah\nRomans et ambiances dans la maison kabyle traditionnelle.pdf\nInédite, une pièce de théâtre de Idir Amer :\nInédite, Dom Juan de Molière, en langue kabyle :\nDOM_JUAN_LE FESTIN_DE_PIERRE_MOLIERE_SI YEHYA_TASEGLULT-S-UDΓAΓ.PDF\nTidmi tamirant, n°2, 1990\nDdem_tabalizt-ik_a_Mu_Kateb_Yacine, version bilingue\nAd lemmdeɣ tamaziɣt n Hamek : http://www.ayamun.com/adlis-usegmek.pdf\nBelkacem Bensedira_Cours de langue kabyle_Adolphe Jourdan_1887\nPlus de livres dans notre rubrique Téléchargement :\nÉtude sur les préfixes «bbe, bbu/bεu»\nPar : Djaafar Messaoudi\na) Significations : aggravation, exagération, multiplication, accroissement, accélération\nb) Exemples attestés :\n- bberwi (s’entremêler totalement), bberṭeṭṭi (ê. très visqueux), bbekrures (ê. plein de nœuds), bbeεreq (ê. exagérément compliqué), bbeεzaq (tomber avec fracas), bbersax (tomber dans l’eau en faisant floc), bbeḥwaṣu (le fait de prendre / de s’approprier d’une chose rapidement), tabbergazt (femme surpassant ses paires en force, courage, etc.)\n- bbuzzeg (se montrer exagérément fâché)\n- bεuẓẓel (s’étendre sur le dos dans toutes les directions)\nc) Notes :\n- S’il est facile de séparer le préfixe de la racine quand celle-ci est d’origine amazighe, il reste – du moins pour un lecteur ordinaire – difficile d’identifier cette racine quand il s’agit d’un emprunt. Ainsi, le mot complexe « bbersax » est divisible en « bbe » et « rsax », mais que signifie ce dernier segment ? Vraisemblablement, ce mot vient de l’arable littéraire « rasaxa » qui veut dire ‘ancrer’ ; et ce mot revoie directement à l’idée d’emboîtement après une action de chute dans un liquide. Il a presque le même sens que « bbeεzaq », sauf que celui-ci se dit pour une chute sur une terre ferme.\n- Le préfixe « bεu » semble être une forme évoluée de « bbu ».\nd) Mots attestés dans d’autres dialectes amazighs :\n- bberwel (courir en haletant), bbejgugel (pendiller exagérément), bbertutey (ê.très pâteux), bbelewwu (ê. très relâché et dans toutes les directions), bbezdurru (ê. rabaissé en abondance), bbentuter (ê. lacéré éxagérément), bbuccex (ê. complétement fissuré) bbaxwwaṭ (personne très turbulente), bbexsusey (ê. fissuré un peu partout), bbuzzeε (s’exploser entièrement). \n- bbukem (ê. insatiable de plaisirs amoureux, ê. en chaleur), bbelulu (ê. très liquide), bbeүenүen (nasiller éxagérément), bbereẓreẓ (casser entièrement). \ne) Néologismes :\nDe « kref » (ê. handicapé), l’on peut créer des nouveaux mots comme :\n- bbekref (ê. entièrement handicapé ; avoir plusieurs handicapes)\n- sebbekref (rendre entièrement handicapé)\n- abbukrif (un handicapé à 100%)\nDe « zṭel » (ê. sous l’effet des narcotiques), l’on peut créer :\n- bbezṭel (ê. complètement sous l’effet de la drogue)\n- tibbezṭelt (toxicomanie avancée)\n- abbezṭal (grand toxicomane)\nDe « ktil » (mesurer), l’on peut avoir :\n- bbektil (dépasser la mesure)\n- tabbektilt (dose excessive / overdose)\nDe « cmet » (ê. laid), l’on peut dériver :\n- bbucmet (ê. très laid)\n- sebbucmet (rendre très laid)\n- abbucmit (personne excessivement laide)\nDe « ṭṭes » (dormir), l’on peut avoir :\n- bbuṭṭes (dormir profondément ; dormir au-delà du temps voulu)\n- sebbuṭṭes (faire dormir profondément)\n- abbuṭṭis (personne dormant profondément ; personne idiote)\nDe « ẓẓed » (moudre), l’on peut obtenir :\n- bbuẓẓed (moudre excessivement)\n- abbuẓẓed (fait de moudre excessivement)\n- tabbuẓẓidt (farine très fine)\nDe « ẓeqqel » (ê. chaud), l’on peut créer :\n- bbuẓeqqel (ê. excessivement chaud)\n- sebbuẓeqqel (chauffer excessivement)\n Dictionnaire Tamazight-Français (Parlers du Maroc Central), Ali Amaniss, www.miktex.org\n Dictionnaire Touareg-Français (Dilecte Ahaggar), René Basset, Tome1, Maisonneuve Frères, 1918.\nAuteur : Djaafar Messaoudi\nTameddurt n Abdelmalek Sayad, amussnaw n yinig\nsɣur ZA et AAY\nDeg tmurt Taqbaylit n wass-a, s kra n urgaz i d-yufraren deg uḥric yemgaraden n tudert, ha yettwanɣa, ha yettwanfa neɣ yeggra-d deg tatut. Imedyaten ur xuṣṣen ara, seg useggas n 1857 ar ass-a, tabdart teččur d ismawen i lebda s yisekkilen n wuraɣ deg yisebtar n umezruy amiran azzayri.\nAss-a, tezzi tmuɣli ɣer yiwen n wudem gar wudmawen n tussna, i d-yeǧǧan agerruj i tussna tagraɣlant, ladɣa deg uḥric n tussniwin n tmetti taqbaylit, i icudden ɣer yinig, yezgan ɣer yidis n umussnaw agraɣlan n tussna n tmetti d tussna n talsa, n tmurt n Fransa, Mass Pierre Bourdieu. D yiwen yesεan amḍiq-is deg taɣult n tasnalest, i yefkan tudert-is i unadi d tira, wagi d Ɛebdelmalek Sayad,i d-yufraren aṭas deg tezrawin-ines. Ilul deg useggas n 1933 deg Waɣbala, deg tɣiwant n At Jlil, di Bgayet, deg yiwet n twacult n yifellaḥen. Yugem-d tayri n tɣuri d unadi netta d ilemẓi.\nYekcem Ɛebdelmalek Sayad ɣer uɣerbaz amsegdud n tmurt n Fransa deg tnudda n sebεa n yiseggasen, anda tuget n yinelmaden d Iṛumyen akked kra n yinelmaden n twaculin yesεan amḍiq lqayen deg tmetti. Yesɛa Ɛebdelmalik zher imi i d-yufa jeddi-is d baba-s d wid yeḥṣan s wazal n tussna, i yesεan tayri n unadi d tussna, d wid iḥemmlen ad awḍen yakk s anda ssaramen. Yefka jeddi-is n Ɛebdelmalek afud meqqren i tullya n uɣerbaz-agi amezwaru deg At Jlil. Aɣebaz i d-yesekkren aṭas n yimyura d yimussnawen i tmurt-nneɣ.\nMbaεd mi yekfa leqraya-ines deg uɣerbaz amenzu d uɣerbaz alemmas deg tɣiwant n At Jlil, iruḥ ɣer tesnawit n Bgayet anda i d-yufrar deg leqraya-ines. Syin, yekcem ɣer Uɣerbar Amagnu n Yiselmaden n Buzarriεa (Ecole Normale d’instituteur de Bouzareah) deg temdint n Lezzayer anda i d-yewwi agerdas n uselmad. Yuɣal d aselmad deg uɣerbaz n Berberrus deg temḍiqt n Lqesba deg tmanaɣt. Seld kra n yiseggasen kan, yemlal Ɛebdelmalek, deg tesdawit n Lezzayer tamanaɣt, d uselmad-is Pierre Bourdieu.\nMbeεd aṭas n tezrawin d inadiyen i yettwaxedmen, yuɣal d ameddakkel-is. Yefka umussnaw Sayad azal meqqren i tussna d unadi, ladɣa ɣef tmetti taqbaylit. Am wakken iga i yal tigawt asegzi « Ansa i d-yekka waya ? D acu i d-timental n waya ? Tiseggra-ines ? D acu i ilaqen ad nxden i tifrat n tlufa d yiɣeblan ? Yewwi-t lḥir d lebɣi n unadi ɣer tmurt n Fransa anda deg useggas n 1963. Yekcem mbaεd d aselmad deg Unammas n tussniwin n tmetti yeεnan asegmi d yidles (Centre de sociologie de l’éducation et de la culture», syin deg «Uɣerbaz Aεlayen n Yinadiyen deg tmussniwin n tmetti», yuɣal daɣen d anemhal deg yinadiyen n tesnalest deg Unammas Aɣelnaw n Yinadiyen n tmetti «CNRS», deg useggas n 1977.\nKra deg tezrawin-is akked yinaiyen-is\nGr talɣiwin n tezrawin tigejdanin iɣer yerra lewhi-ines i icudden ɣer tmetti taqbaylit, ad naf talɣa n yinig, imi yella ula d netta d ameskan deg talɣa-agi. Dɣa yeḥsa s yiɣeblan ttidiren yiminigen. Yerna yewwi-d, deg uḥric n tussna, tarrayt tamaynut deg unadi deg talɣiwin i icudden ɣer yinig, imi fkan yakan yimussnawen n yinig azal i tussna deg tmurt s anda ruḥen mebla ma fkan azal n unadi i tmurt seg wanda ruḥen, yesεan azal meqqren deg lefhama n tmental n yinig, d iswiyen n yinig.\nDeg tazrawin-ines, yefka azal meqqren i unadi ɣef wazar n umezruy n yinig n leqbayel ɣer fransa, tikti n «Tumgist Taqbaylit» (Mythe Kabyle) i d-yufraren ɣef tmettiyin-nniḍen n tmurt n Lezzayer. Ma d ayen yeεnan amezruy n yinig, yebḍa-t ɣef kraḍ n tnudda. Deg tnudda tamezwarut, iminig yettukellef kan s ujmaε n yidrimen akken ad d-yefk afus n tallelt i twacult, sdat n lexṣas i deg tettidir temḍiqt n leqbayen s ssebba n ubeddel deg unagraw n tfellaḥt. Gar wayen yura deg umahil-ines asdawan, ad naf tizrawin d umagraden agi:\n– Amezruy d tmussniwin n tmagit « Histoire et recherches identitaires » yetbeε-it-id s tdiwennit d Hassan Arfawi, i d-yeffɣen deg Saint-Denis, ɣer tiẓrigt n Bouchene.\n– Le déracinement, la crise de l’agriculture traditionnelle en Algérie, Paris, édition Minuit, 1964.\n– L’immigration algérienne en France, Paris, édition Entente, 1976.\n– L’immigration ou paradoxes de l’altérité, Bruxelles, éditions Universitaires et d3 Boeck, 1991.\n-Migrance, histoire des migrations à Marseille (tome 4, le choc de la décolonisation «1945-1990», Aix en Provence, EDISUD, 1991.\n– Un Nanterre algérien, terre de bidonvilles, Paris, éditions autrement, coll «monde» France d’ailleurs peuples d’ici.\n– La double absence, Paris, 1999.\nYewweḍ aẓekka deg useggas n 1998. Yeǧǧa-d deffir-is agerruj ur nfennu n tezrawin yesεan azal meqqren. Ulac tasdawit deg umaḍal ur neqqar ara fell-as, ladɣa ayen i icudden ɣer tarrayin n unadi ɣer yinig. Deg wanda i d-ilul, ar ass-a ur sgin ara ccan: ulac akk tijmilin i umussnaw i d-yefkan aṭas i tussna. Ur as-fkin azal ula deg tesdawiwin n tmurt-is.\nZ A ( aḍris-a nuleɣ-t di kra imeslayen yettudahmen s lemɛemdat ).\nẒmiγ-d tikti tageswaḥt\nsɣur Ziri At-Mεemmer\nAsentel hraw wul-is ziγ\nTafat-is d timcebbeḥt\nNekk s weεrur i s-zziγ\nTura mi d-ndekwaleγ\nAffug deg-i yegguni\nYessefk ad ţazzaleγ\nAm wi iteddun deg igenni\nTikli s tγawla γef tmurt\nS usugen amzun d aferfer\nAlamma d zdat tewwurt\nD aḍar ara rreγ d iferr\nAql-iyi wwḍeγ di targit\nΓer din yewwi-yi usefru\nTilawt aya ma tugi-t\nIhi ad tekker ad γ-ţ-id-tefru\nKker a tilawt m teṛẓeg\nUr ţṣekkik am yir tfunast\nAnef i lebγi ad kem-i-d-yeẓẓeg\nTilin-im ayagi in-as-t\nKker ad waliγ tafat-nni\nIwumi zziγ s weεrur\nYak walaγ-ţ-id seg igenni\nS usefru kkseγ akk ugur\nAd qqleγ ar tekti-nni ẓmiγ\nAsentel hrawen ad t-nissin\nAkken ul-iw ur yesmermiγ\nTasa ur ţ-gezzment temqessin\nUḥeqq kra d-ţazzaleγ\nAr aql-i wehmeγ dayen\nTura ar tidet mi d-qqleγ\nAm wi iţṣeggiden iselman\nYeεna-ten s imextafen\nWidak yessnen tayri ẓran\nLeεqel amek ur t-ţafen\nLa ţaḍṣan fell-i iselman\nNekk d wul-iw ad nemmeγ\nEğğet-iyi ad ğelbeγ s aman\nDeg illel n taryi ad εumeγ\nZiri At-Mεemmer 15-01-2018\n7°) LES RUBRIQUES :\nACCUEIL INDEX GENERAL NUMEROS PARUS\nLIBRAIRIE TELECHARGEMENT SITES FAVORIS\nAdresse de messagerie électronique : ayamun@Hotmail.com\nAdresse Web : http://www.ayamun.com/\ntanemmirt, i kra iẓuren « ayamun, cyber-tasγunt n tsekla tamaziɣt » akked d wid i d-yefkan afus.\nDernière révision : 26/09/2019 jeudi 26 septembre 2019


url: =Yeffeɣ-d ass n : Asinas, 29 Meɣres 2022 13:41 Ɣran-t : 17 n tikkal\nDeg wanu n tlisa WOEN-2, i d-yezgan deg uzal n simraw n yikilumitren seg lluzin Rhourde El Amar, yefka-d ttbut n usihrew ɣer yidis n Ugafa n tḥerrazt yellan din n upiṭrul n udeg n Oglet En Nasser yellan deg Waregla, i d-tesseddi tegrawt n teṛmist n Sonatrach ass n usinas (ttlata) deg yiwen n ulɣu.\nAkayad n ufares i gan deg yiwen n yiswi agejdan akken ad ẓren tilin n ufaris n tayla (zzit) akked wurrig ilan iktumen n 5.094 n tbettiyin i wass n tayla akked 185.582 m3/i wass n wurrig, ɣef wakken i d-yenna ulɣu.\nAḍkaḍ n ubleɣ n upiṭrul (yettwatebten + arid), ngum taɣuzi n wanuten n tlisa WOEN-2, llan ttwaḍkaḍen s 546 n Yimelyunen n tbettiyin.\nIgemmaḍ yelhan n wanuten-a yessaweḍ akken ad alsen i uktazel n ubleɣ ar 961 n Yimelyan n tbettiyin, s tmerna i yis-s d-yegla wanu n tlisa WOEN-2, uḍkaḍen-t ar ar 415 n Yimelyan n tbettiyin.\nLast modified on Asimwas, 01 Yebrir 2022 15:25\nTaṛmist n Sonatrach\nYeffeɣ-d ass n : Asinas, 29 Meɣres 2022 13:41 Taggayt : TADAMSA Ɣran-t : 17 n tikkal Bḍu


url: =Ca n Iḥudriyyen zi Nnadur xsen ad adfen lbaladiyya n Nnaḍur. | Le RIFAIN\nCa n Iḥudriyyen zi Nnadur xsen ad adfen lbaladiyya n Nnaḍur.\nYerẓem Mohamed El Montaser tawwurt i wemsawal amezwar jer iḥudriyen n Nnaḍur. Ḥima ra d nitnin ad reccḥen di lintixab i dd ɣa yasen n lbaladiyya n Nnaḍur.\nTabrat i yegga Simohamed i yefsar s Whatsapp d Facebook, yegru dag‑s ifirmaren n tarwa n Nnaḍur inni n daxel d yenni n barra. Yegga‑tt d alaɣi i marra wi ittasmen x temdint n Nnaḍur, ad ssiɣen fus-nsen di lintixab i dd‑yegguren, i ca n iḥudryyen ɣer‑sen tizemmer d timessna deg usugur.\nTasentayt‑ya yegga, yenna xaf‑s, belli wer yeqqin la ɣa ijjen n tidyulujit, niɣ n leḥsabat n pulitik. Iswi‑nnes, ad yuc fus i wudmawen d jjdid, ad beddlen udmawen-nni izehmen, yeṭṭfen lbaladiya n Nnaḍur rexxu iseggusa, mellen‑ten tarwa n temdint.\n3000 n Ifirmaren yuca-asen lmijal n uyur, maca di deg ijjen wass d llilt, iwḍen 1000. Awarn‑as ad reẓmen tawwurt i wi yexsen ad yarecceḥ, ad ixḍaren marra iḥudriyyen icarken di tsentayt‑a, ijjen uprugram a xaf‑s xedmen.\nSimohamed netta d ca n iḥudriyyen akid‑s, zeg udmawen ittwassnen di temdint n Nnaḍur, deg iyyar n Twiza, ineɣmisen, d min yeqqnen ɣa marra mani tella tcuni n temdint.\nAlaɣi‑ya, yettwag s waṭṭas n Tutlayin, ḥima ad ssiɣen fus marra tarwa n temdint mani llan deg umaḍal.


url: =Isalen s tmaziɣt - La confédération des Iflisen Umellil\n<< Pour un ministère de la propreté... Isser et Naciria : “On a soif... >>\n2 août 2009 7 02 /08 /août /2009 20:59\nIsalen s tmaziɣt\nDDK 3 aout\nTidukla Tadelsant Adrar n Fad Bgayet d tamnaḍt-is n usamer deg “le guide 2009”\nTessufeɣ-d Tdukla Tadelsant Adrar n Fad n At Smaɛil amnir (un guide) s tefransist ɣef wayen yerzan timerrit di Bgayet d tamnaḍt-is n usamer, iwmi tefka azwel : Béjaïa et sa région Est, Le guide.\nAmnir-a yella-d iwakken ad yesnerni tamusni n yimerriyen ɣef leɛwayed, tiqsiḍin, imukan akked umezruy n kra temnaḍin n usamer n Bgayet. Gar-asent : Tici, Buxlifa, Awqas, Tizi n Berber, Ssuq Letnin, Melbu, Dergina, Tamriǧt, Taskeryut, At Smaɛil, Xerraṭa, Draɛ Lgayed, mebla ma nettu Bgayet. Yuɣal-d “le Guide” di yal tamnaḍt ɣer umezruy-ines d leɛwayed d yimukan icebḥen n tmerrit, s tteswirat i d-yeskanen ccbaḥa n yimukan-a.\nTajmilt d tameqqrant i tdukla tadelsant Adrar n Fad n At Smaɛil i ixedmen iwakken ad yeffeɣ amnir-a ɣer tafat s lexsas n ttawilat. S wakken, iɛeggalen n tdukla ur zzuxxen ara maca nnan-d kan : “Malgré le peu de moyens dont elle dispose, l’association Adrar n Fad a relevé la gageure de réaliser un ouvrage, qui n’a pas la prétention d’être accompli, certes, mais qui a le modeste mérite d’exister.” Tanemmirt i Tidukkla Tadelsant Adrar n Fad.\nDjouher.C – Amastan.S\nSoraya Heddad, tamyurart taɣelnawt n Judo Ayɣer ur teddi ara ɣer Prescara ?\nusmekti, tarbaɛt taɣelnawt n Judo truḥ ɣer Pescara ilmend temliliyin n wurar agrakal (les jeux méditerranéens), s yimyurar ifazen anagar Soraya Haddad ur neddi. Ayɣer ?\nNerza ɣer Leqser, tamdint anda tezdeɣ Soraya akken ad tt-nesteqsi ɣef tsebbiwin i tt-yeğğan ur teddi ara. Zzher ur yelli yid-neɣ imi ur tt-nufi ara ; meɛna, ẓelmeḍ-yeffus, nḥucc-d kra yisallen fell-as.\nAkken d-nnan, d kra wuguren akked wid yeṭṭfen tarbaɛt taɣelnawt i yeğğan tin yewwin talɣuɣa n tefriqt, tin yewwin la médaille de bronze deg turart n olympiques deg Pékin, Soraya Heddad, ur truḥ ara ɣer Prescara imi teṭṭef deg wawal. Tamyurart i d-yufraren n Judo deg tmurt-nneɣ ur teqbil ara ad tili ddaw tesleɣmayt n terbaɛt taɣelnawt Salima Souakri. Tessuter amer ad tt-tefhem tfidiralit n judo, ad tesɛu asleɣmay ara tt-yeṭṭfen iman-is kan imi teḥwaj yiwen i izemren ad as-d-yernu kra akken ad tsirem tmurt-nneɣ ad as-d-ternu cciɛat-nniḍen deg temliliyin i d-iteddun.\nTafidiralit n Judo, yenced-d yelli-s n Yemma Guraya, Soraya Heddad, ɣer yiwet n temlilit akken ad ɛerḍen ad d-afen tifrat i wugur. Dɣa, ulac win ur neẓri belli Salima Souakri d Soraya Heddad ur ttmifhament ara seg zik, seg wasmi llant d timyurarin i snat.\nTadmait Ar melmi asewjed n ubaraj n Yiḥidusen ?\nAsenfar n usewjed n ubaraj deg tudrin Iḥidusen d Tlata i-d yezgan gef teɣzi n 20 km deg unẓul n tɣiwant n Tadmait i yettwajerden ad yili deg useggas n 1980, ata-n yefka-t unebdu i lexrif, imi, 29 n yiseggasen aya, kra ur d-iban fell-as. Abaraj-agi yettwahegga ad yettusbed deg umḍiq iwumi qqaren « Asif n Tetlata » anida yella wakal n tfellaḥt deg yizuɣar n Yiḥidusen. Di tazwara, bdan yakan lecɣal n uweṭṭi n wakal, d acu kan kra n wagguren mbeɛd, kullec yeḥbes, ḥed ur iẓri d acu i d ssebba. D ayen i yeǧǧan imezdaɣ, ṭṭaqqa deg-sen d ifellaḥen, irkeb-iten lɣiḍ, uysen ayen akken iɣer ssaramen acḥal d aseggas. Ad d-nerr lwelha belli taɣiwant n Tadmait ideg llan waṭas n yizuɣar, d tin yettidirin deg lexsas n waman. Si tama nniḍen, akal deg ara yewjed usenfar- agi d win yeqqimen d lbur azal n 10 n yisegasen- aya, d ayen yeǧǧan imawlan-is ssutren tuɣalin-is ɣer yifassen nsen.


url: =Grammar Search "mṛṣṭam" has 4 results.\nmṛṣṭam: second person dual present imperative class 2 parasmaipada √mṛj\nmṛṣṭam: neuter accusative singular past passive participle stem: mṛṣṭa.\nmṛṣṭam: neuter nominative singular past passive participle stem: mṛṣṭa.\nmṛṣṭam: masculine accusative singular past passive participle stem: mṛṣṭa.\nmṛṣṭam brightened SB 3.2.34\nmṛṣṭam palatable SB 8.18.32\nmṛṣṭam sweet SB 10.39.39\nmṛṣṭam very great SB 4.21.20\nmṛṣṭam very palatable SB 5.9.9-10\navimṛṣṭam without luster SB 4.26.25\nsu-mṛṣṭam clean and delicious SB 11.8.2\nParse Time: 1.315s Search Word: mṛṣṭam Input Encoding: IAST IAST: mṛṣṭam


url: =Aynas, 16 Mayu 2022 13:44\nAynas, 16 Mayu 2022 11:09\nANKARA – Yettkemmil uselway n tegduda, Mass Abdelmadjid Tebboune, ass n uynas, tirzi-nnes n uwanak ay d-yebda ass n usamas ɣef Tegduda n Ṭṭerk s uneɛṛuḍ n gma-s, aselway aṭerki Mass Recep Tayyip Erdogan.\nYessaweḍ uneɣlaf amenzu aɛezzi n uselway Tebboune i twacult n umeṛḥum Khalifa ben Zayed\nAsamas, 15 Mayu 2022 13:13\nZZAYER TAMANEƔT – Iwekkel unselway n tegduda, Mass Abdelmadjid Tebboune, aneɣlaf amenzu, Mass Aimene Benabderrahmane, akken ad yessiweḍ aɛezzi-nnes, ass n usiḍyas, deg Abu Dhabi (Limaṛat Taɛṛabin Yeddukklen) i twacult n umeṛḥum ccix Khalifa ben Zayed, yewwḍen tamella n Yuc ass n usimwas.\nTirza tawanakt uselway Tebboune ɣer tmurt taṭurkit: aseǧhed n wassaɣen ger snat n tmura\nAsamas, 15 Mayu 2022 08:57\nLezzayer tamaneɣt- Tirza tawanakt n uselway n Tegduda, Mas Abdemadjid Tebboune, ɣer tmurt taṭurkit, seg wass lḥedd d afella, s wencad n wemtil-nnes aṭurki Recep Tayyip Erdogan, tirza-yagi d tagnitt iwatan almend useǧhed n wassaɣen ger snat n tmura tatmatin i wesnegmu n ticcurka gar-asent ɣer weswir ay ssaramen yiɣerfan-nsent.\nTamettant n uselway : yettwakellef uneɣlaf Amenzu s wazan n uɛezzi n Uselwat Tebboune i twacult n umerḥum akked uɣref imirati\nAsiḍyas, 14 Mayu 2022 11:32\nZZAYER TAMANEƔT – Aselway n Tegdua, Mass Tebboune ikellef aneɣlaf Amenzu, Aïmene Benabderrahmane akken ad t-yeggenses, ass usiḍyas (ssebt), i wakken ad yazen aɛezzi-s akked win n uɣref azzayri i twacult n umeṛḥum cheikh Khalifa ben Zayed, aselway n yimirat taɛrabin yedduklen i weɣref imirati, i d-yenna, ass n usimwas (lǧemɛa), yiwen n ulɣu n Tselwit n Tegduda.\nTamettant n Khedim Mohamed : Allahoum yessaweḍ aɛezzi n uselway Tebboune\nAsimwas, 13 Mayu 2022 15:31\nƔILIZAN – Yessaweḍ usemtar n uselway n tegduda d-yelhan s wassaɣen uffiɣen, Abdelhafidh Allahoum, ass n ukwas deg Sidi Leẓreg (Ɣilizan), izenn n uɛezzi n uselway n tegduda, Mass Abdelmadjid Tebboune, i twacult n umeɣrus n waɣan aɣelnaw, amsaltu Mohamed Khedim, ay yemmuten ass n usinas deffir ma iwet-it yiwen n ukamyun.\nIɛezza Uselway n Tegduda tamettant n umsaltu Khedim Mohamed\nAkras, 11 Mayu 2022 14:00\nZZAYER TAMANEƔT – Aselway n Tegduda, Mass Abdelmadjid Tebboune yuzen, ass n ukras (larebɛa), aɛezzi-s i twacult n umsaltu Khedim Mohamed, d ameɣras n lwaǧeb, yemmut ass n usinas (ttlata) deg Iɣilizzan seg i t-yewwet ukamyun deg ukud n umahil-is, i d-yenna yiwen n ulɣu n Tselwit n tegduda.\nTuṭṭfa deg ukaram n umezruy d tamasit n uwanak\nAsamas, 08 Mayu 2022 13:04\nZZAYER TAMANEƔT – Iwekked-d uselway n tegduda, Mass Abdelmadjid Tebboune, ass n usiḍyas, dakken tidalusin n 8 Mayu 1945 d tallit tagellusant deg umezruy n uɣlan, yernu yenna-d dakken tuṭṭfa deg ukaram n umezruy d tkatut d tamasit n uwanak yesseḥbibiren ɣef yihri-nnes amezruyan.\nAss Aɣelnaw n Tkatut: Izen n uselway n tegduda\nAsamas, 08 Mayu 2022 12:53\nZZAYER TAMANEƔT – Yuzen-d uselway n tegduda, Mass Abdelmadjid Tebboune, as n usiḍyas, yiwen i lmend n usfugle n Wass Aɣelnaw n Tkatut yellan daɣ d amulli n tdalusin n 8 Mayu 1945, d ta ay d tasuqqilt ay as-d-tga Tnegga n Yisalan n Zzayer:


url: = Matthew 1 Kabyle: NT\nBible > Kabyle: NT > Matthew 1\n1A ten-an izuṛan n Ɛisa Lmasiḥ yellan si dderya n Sidna Dawed akk-d Sidna Ibṛahim :\n2Sidna Ibṛahim yeǧǧa-d Isḥaq, Isḥaq yeǧǧa-d Yeɛqub, Yeɛqub yeǧǧa-d Yahuda d watmaten-is. 3Yahuda akk-d Tamaṛ ǧǧan-d Fares, akk-d Ziraḥ ; Fares yeǧǧa-d Ḥesrun, Ḥesrun yeǧǧa-d Aram. 4Aram yeǧǧa-d Ɛaminadab, Ɛaminadab yeǧǧa-d Naḥsun, Naḥsun yeǧǧa-d Salmun. 5Salmun d Raḥab ǧǧan-d Buɛaz, Buɛaz akk-d Rut sɛan-d Ɛubed, Ɛubed yeǧǧa-d Yassa. 6Yassa yeǧǧa-d Sidna Dawed, Sidna Dawed yuɣal d agellid, yeǧǧa-d ɣer tmeṭṭut n Uryaḥ Sidna Sliman. 7Sidna Sliman yeǧǧa-d Raḥabɛam, Raḥabɛam yeǧǧa-d Abiya, Abiya yeǧǧa-d Asaf, 8Asaf yeǧǧa-d Yehucafat ; Yehucafat yeǧǧa-d Yihuram ; Yihuram yeǧǧa-d Ɛuzya ; 9Ɛuzya yeǧǧa-d Yuṭam ; Yuṭam yeǧǧa-d Aḥaz ; Aḥaz yeǧǧa-d Ḥizeqya ; 10Ḥizeqya yeǧǧa-d Mennac ; Mennac yeǧǧa-d Ɛamun ; Ɛamun yeǧǧa-d Yuciya ; 11Yuciya yeǧǧa-d Yixunya akk-d watmaten-is, di lweqt i deg iqaldiyen wwin at Isṛail d imeḥbas ɣer tmurt n Babilun.\n12Mbeɛd lweqt n usgiǧǧi ɣer tmurtn Babilun, Yixunya yeǧǧa-d Calatyel ; Calatyel yeǧǧa-d Zurubabil . 13Zurubabil yeǧǧa-d Abihud. Abihud yeǧǧa-d Ilyaqim ; Ilyaqim yeǧǧa-d Ɛazuṛ ; 14Ɛazuṛ yeǧǧa-d Saduq ; Saduq yeǧǧa-d Yaxin ; Yaxin yeǧǧa-d Ilihud. 15Ilhud yeǧǧa-d Ilɛazaṛ ; Ilɛazaṛ yeǧǧa-d Mattan ; Mattan yeǧǧa-d Yeɛqub. 16Yeɛqub yeǧǧa-d Yusef, d Yusef agi i d argaz n Meryem i d-yeǧǧan Sidna Ɛisa i gețțusemman Lmasiḥ.\n17Si lweqt n Sidna Ibṛahim armi d lweqt n Sidna Dawed, ɛeddan ṛbeɛṭac n leǧyal. Ɛeddan daɣen ṛbeɛṭac n leǧyal si lweqt n Sidna Dawed armi d lweqt n usgiǧǧi ɣer tmurt n Babilun. Si lweqt-agi n usgiǧǧi armi d lweqt n Lmasiḥ ɛeddan daɣen ṛbeɛṭac n leǧyal.\n18Atan wamek i d-ilul Sidna Ɛisa : yemma-s Meryem tella tețwaxḍeb i yiwen wergaz ițțusemman Yusef. S tezmert n Ṛṛuḥ iqedsen, terfed s tadist uqbel aț-țeddu ț-țislit. 19Yusef axḍib-is, yellan d argaz n ṣṣwab, ur yebɣi ara a ț-țicemmet, dɣa yeqsed ad imsefṛaq yid-es s tuffra. 20Akken yețxemmim i waya, yers-ed ɣuṛ-es lmelk n Ṛebbi di targit yenna-yas : A Yusef ! A mmi-s n Dawed ! Ur țțaggad ara aț-țesɛuḍ Meryem ț-țameṭṭut-ik, axaṭer llufan yellan di tɛebbuṭ-is, yusa-yas-d s Ṛṛuḥ iqedsen. 21A d-tesɛu aqcic, a s-tsemmiḍ Ɛisa, axaṭer d nețța ara iselken lumma-s si ddnubat-nsen. 22Ayagi akk yedṛa iwakken ad ițwakemmel wayen i d-yenna Sidi Ṛebbi seg imi n nnbi Iceɛya : 23Ațan tɛezrit aț-țerfed tadist, a d-tesɛu aqcic ad ițțusemmi Imanuwil yeɛni :« Ṛebbi yid-nneɣ.» 24Mi i d-yuki Yusef, ixdem ayen i s-d-yenna lmelk n Sidi Ṛebbi, yeqbel Meryem aț-țili ț-țameṭṭut-is ; yewwi-ț-id ɣer wexxam-is. 25Meɛna ur ț-innul ara armi i d-tesɛa mmi-s iwumi isemma Ɛisa.


url: =Arraz Rachid Alliche akked Belaid Ait Ali - La Dépêche de Kabylie\nAccueil Tamazight Arraz Rachid Alliche akked Belaid Ait Ali\nArraz Rachid Alliche akked Belaid Ait Ali\nAss-nni n larebɣa iɛeddan i tefka tesbeddit Tiregwa i iqeddcen deg Kanada arrazen Rachid Alliche n tullist akked warraz n Belaid Ait Ali n wungal. Yeḍra-a waya deg uxxam n yisaragen n tɣiwant n Bgayet sdat n waṭas n yinebgawen i d-tenced tuddsa-agi i yerran idles d tutlayt n tmaziɣt d ahil-is.\nI lmend n waya, ḥedren ihi, ayendin n yibaẓuren, imyura akked yimussnawen yecban Allaoua Rabhi, Kamel Bouamara, Aomer Oulamara, Ahmed Nekkar, Zidane Yacine, Ali Belhot d wiyaḍ. Deg wawal-nsen, smektan-d yiɛeggalen n tsebeddit Tiregwa amecwar n tuddsa-agi i yebdan leqdic-is deg useggas deg useggas n 2012 deg tmurt n Kanada. Leqdic i yeɛnan asnerni akked tneflit n tutlayt tamaziɣt s umata.\nXas ulamma leqdic ameqqran yerza tameslayt taqbaylit imi dɣa arrazen n tullist d wungal cudden ɣer yimyura iqbayliyen, Rachid Alliche akked Belaid Ait Ali, meɛna ad d-ilin sya d afella warrazen i tmeslayin-nniḍen n tmaziɣt, ɣef wakken i t-id-iwekked Rachid At Ali Oukaci. “Aql-aɣ la nettwali amek ara d-nernu arrazen i tutlayin-nniḍen n tmaziɣt, ama dagi deg Lezzayer i tcawit neɣ deg Merruk.\nNezmer ad as-nefk isem Arraz Kateb Yacine ɣer yicawiyen, arraz Ali Azaytoune deg tmurt n Merruk”. I usmekti, tikkelt-a, ufraren-d 3 n yimyura deg warraz n tullist i yettuɣalen d tajmilt i Belaid Ait Ali, wigi d: Djilali Haddouche s tullist «Azabuq» ; Thiziri Taib s tullist «Tabrat i talsa» akked Lyes Belaidi s tullist «Ṣayddu Mayga». Ma yella d arraz Rachid Alliche, yuɣal aseggas-agi i umyaru Sidali Lahdir s wungal-is «Tirga n wul» i d-yeffɣen seg teẓrigin Tafat.


url: = Matthew 5 Tawallamat Tamajaq NT\nBible > TTQ > Matthew 5\n◄ Ǝlinjil wa n Matta 5 ►\nMatthew 5 Tawallamat Tamajaq NT\nƎššǝɣǝl wa iga Ɣaysa dat aytedan kul daɣ Galilaya ǝd ɣǝlǝyɣǝlayan-net\nƎsǝssǝɣri wa azzaran: Tǝlxutbat ta tǝgat fǝl ǝdɣaɣ\nTaɣmar ta n Mǝššina\n1As inay Ɣaysa šimattiwen šin t-id-osanen den, iwar adɣaɣ. Iqqim den da, ǝhozan-tu nǝttulab-net. 2Issǝnta ǝsǝssǝɣri n aytedan win ǝllanen den. Inn-asan:\n3«Ǝbbilalan aytedan win ǝllǝqqawnen daɣ man-nasan,\nǝqbâlan as ǝddiraran ǝs Mǝššina\nfǝlas Taɣmar ta n jǝnnawan šin-nasan.\n4Ǝbbilalan win hallinen,\nfǝlas a tan-isǝddǝwǝt Mǝššina.\n5Ǝbbilalan win ǝssǝrasnen iman-nasan,\nfǝlas ad ǝgrǝwan akal wa dasan-issǝnsa Mǝššina.\n6Ǝbbilalan win ǝknanen deran n awa oɣadan,\nfǝlas ad t-ǝgrǝwan.\n7Ǝbbilalan win hanattatnen i naragan-nasan,\nfǝlas ǝntanay da a dasan-ihǝnǝttǝt Mǝššina.\n8Ǝbbilalan win as zaddogan wallan-nasan,\nfǝlas ad ǝnǝyan Mǝššina.\n9Ǝbbilalan win tagginen alxer,\nfǝlas a dasan-agu Mǝššina esǝm bararan-net.\n10Ǝbbilalan win tawadgaznen fǝl igi n awa oɣadan,\n11Tǝbbilalam kawanay a rabbadan aytedan, ǝdgâzan-kawan, wǝr t-illa ǝzzǝnǝf n ǝzgǝn a kawan-wǝr-ǝssǝwaran, fǝl ǝddǝlil-in. 12Awalla, dawatat, tǝfǝliwǝsam, fǝlas tǝlâm arozan aggotnen daɣ jǝnnawan. Ǝnnǝbitan win dat-wan, da ǝmmǝk wǝdi daɣ as tawadgazan.»\nTesǝmt d ǝnnur\n13Inn-asan Ɣaysa: «Kawanay tesǝmt a tǝmosam y ǝddǝnet. Amaran as imos as tesǝmt ta, ab-as tǝla tembay, mǝni ǝmmǝk was tat-du-za-tǝtǝwǝsuɣǝl tembay-net? Tesǝmt ta, ab-as tǝnfa wala: wǝr tǝhor ar d a din-tǝtǝwǝgǝr sǝdi, a tat-dayyazan aytedan.\n14Ǝnnur n ǝddǝnet a tǝmosam. Aɣrǝm ikrâsan fǝl afalla n ǝdɣaɣ, wǝr t-illa awedan a tu-wǝr-za-nǝnǝy. 15Ǝmmǝk en daɣ a tǝga fǝtǝla: As tǝrɣa, wǝr za tǝtǝwǝggu daw ǝɣǝzu! Kalar ǝtǝwǝgga a za tagu daɣ adag iknan ahaku fǝl ad tǝsǝmmǝlǝwlǝw aytedan kul win ǝhanen ehan. 16Ǝmmǝk di daɣ as imǝlǝwlǝwet ǝnnur-nawan, dat aytedan kul, fǝl ad ǝnǝyan aratan olaɣnen win tǝtaggim, awǝy-du sǝr-san awen ad ǝmmâlan tanaya n Abba-nawan di ihan ijǝnnawan.»\nƔaysa d Arkawal wa Irǝwan\n17Inn-asan Ɣaysa: «Ad wǝr tǝɣilam assa a d-ǝge y a din-ǝkkǝsaɣ awa iktaban daɣ Ǝttawret, madeɣ Ǝlkǝttaban n Ǝnnǝbitan. Wǝrgeɣ adi a d-ǝkke, kalar assa a d-ǝgeɣ y a tan-assanda. 18Ǝggiyyeɣ ǝsilakanaɣ-awan as: Iket ǝllan-tu jǝnnawan d amaḍal, Ǝttawret wǝr t-in-za-tǝgmǝd wala tǝtǝbǝqqet, amaran wala ɣas ǝsakkal wǝr t-in-z-igmǝd iket wǝr inda arat kul wa daɣ-as iktaban. 19Awen daɣ a fǝlas awedan wa immǝzrayan wala ɣas alwajib wa ogaran tǝmmǝdrǝyt, omar aytedan s ad agin awen da, awedan wǝdi ǝnta a zʼagǝran eres daɣ Taɣmar ta n jǝnnawan. Mišan as imos as ibbirdag awedan y alwajiban win, isasaɣr-en y aytedan, wǝdi ad igrǝw adkul daɣ Taɣmar ta n jǝnnawan.\n20Awalla, ǝmâlaɣ-awan âs as wǝr tǝgem i Mǝššina ǝbǝrdǝg ogaran wa das-ǝgan musanan n Ǝttawret, ǝd Farisaytan, wǝdi wǝr za tǝggǝzam Taɣmar ta n jǝnnawan.\nƎmazal n awa itawannan: Ǝlmital daɣ batu n alham\n21Tǝslâm as itiwanna y aljadan-nana daɣ Ǝttawret: ad wǝr tagaɣ iman.\nAs iga awedan iman, ad t-ibǝz ǝššǝriɣa awwaddab. 22Nak za ǝnneɣ-awan, awedan kul wa iggaz alham n iyyan, wǝdi ad t-ibǝz ǝššǝriɣa awwaddab. Awedan deɣ kul wa innan y iyyan: Anafnoz! Wǝdi ad itǝwǝsǝbdǝd dat Asaggawar wa Zǝwwǝran as itawannu Sanhedrin fǝl ad itǝwǝšrǝɣ, amaran awedan wa innan y iyyan: Kay amaros! Wǝdi ǝššǝriɣa-net Jahannama. 23Daɣ adi as du-tǝkteɣ as iššak-kay awedan daɣ amazay wa daɣ du-tewaya tǝkutay-nak s adag wa n ǝsǝqqǝd ǝn tǝkutawen, 24tayya takutay-nak ǝddi da, tagla har tǝnǝmǝsurǝfa d awedan wǝdi, dǝffǝr adi amaran tǝqqǝla taga takutay-nak. 25As kay-issǝwar awedan lahan, takna dǝr-ǝs tarmad iket di ad tǝhâm tarrayt. As wǝr iga adi, awedan wǝdi, ad išǝššiwǝd batu tǝdi ǝlqali. Tǝzzar inkǝr ǝlqali ag-ik daɣ fassan ǝn soji a kay-z-agin daɣ kasaw. 26As iga adi amaran ǝggǝyyeɣ ǝsilakanaɣ-ak as wǝr du-za-tǝgmǝdaɣ iket wǝr tǝɣreda arazam n arat kul was kay-ǝwaran ǝrruzmatan-net. Wala tamma iyyadda wǝr din-za-taqqam.\nƎmazal n awa itawannan: Ǝlmital daɣ batu n ǝzzǝna\n27Tǝslâm as itiwanna: ad wǝr tagaɣ ǝzzǝna.\n28Nak za ǝnneɣ-awan awedan kul wa igan daɣ tǝntut asawad daɣ isidaran ǝnǝmǝnsa-net, wǝdi igâ dǝr-ǝs ǝzzǝna daɣ ǝwǝl-net. 29Kud šat-nak ta n ǝɣil a tǝbukat a dak-tǝqqǝl ǝssǝbab n igi n abakkad, tǝkǝkkǝreq-qat-du tǝgǝraq-qat-in, id of-ak tǝgmad-kay tǝslǝt-nak iyyadda, y ad tǝtǝwǝgǝr tǝɣǝssa-nak kul daɣ Jahannama. 30Amaran kud ǝfus-nak wa n ǝɣil a ibukan a dak-iqqǝl ǝssǝbab n igi abakkad, tǝfrǝsaq-qin tǝgǝraq-q-in, id of-ak tǝgmad-kay tǝslǝt-nak iyyadda, y ad tǝggǝz tǝɣǝssa-nak ketnet Jahannama.»\nƎmazal n awa itawannan: Ǝlmital daɣ batu n ǝmǝzzǝy\n31Igla Ɣaysa iššewal, inn-asan: «Itiwanna deɣ: I izammazzayan tantut-net, akfet-tat širawt n ǝmǝzzǝy.\n32Nak za silakanaɣ-awan as i izammazzayan tantut-net fǝl a wǝr nǝmos igi ǝn meddan, wǝdi ǝsǝssugi a tat-iga ǝzzǝna, amaran as izlaf alǝs iyyan tantut ta tǝmmǝzzayat da, wǝdi ǝzzǝna a iga ǝnta da.\nƎmazal n awa itawannan: Ǝlmital daɣ batu ǝn tǝhuday\n33Tǝslâm deɣ as itawanna y aljadan-nana: Ad wǝr tǝhhadam fǝl arat, taqqamim wǝr tu-tǝmmozalam. Kalar sabdadat arkawalan win fǝl tǝhadam s esǝm n Ǝmǝli.\n34Nak za ǝnneɣ-awan, ad wǝr tǝhhadam fǝl arat waliyyan fadda: Gǝr za ǝs jǝnnawan, fǝlas edag n ǝlxǝkum ǝn Mǝššina a mosan, 35wala deɣ tǝhǝdam s amaḍal, fǝlas ǝnta a illan daw daran-net, wala deɣ tǝhǝdam ǝs Yerusalam, fǝlas ǝnta a tǝmosat aɣrǝm n Ǝmǝnokal wa Zǝwwǝran, a t-imosan Mǝššina. 36Ad wǝr tǝhhadaɣ ǝnta da s aɣaf-nak, fǝlas wǝr tǝfregaɣ ǝsǝmlǝl n anzad-net waliyyan da, wala deɣ ǝsǝkwǝl-net. 37Ganniwat ɣas: Ayew y awa imosan tidǝt, madeɣ kala y awa imosan bahu. Batu a du-tǝššotam fǝl adi kul Aššaytan as du-tǝha.\nƎmazal n awa itawannan: Ǝlmital daɣ batu n ǝzǝzǝl\n38Tǝslâm as itiwanna: I d-ikkasan šat n iyyan a du-tǝtǝwǝkkǝs šat-net ǝnta da, i d-irzan ešen n iyyan a d-itǝwǝrzu ašen-net.\n39Nak za ǝnneɣ-awan ad wǝr tǝtagazam iman-nawan daɣ amaksan. Kalar as dak-iqqas fǝl ǝmdǝd-nak wa n ǝɣil, takfaq-qu amdǝd-nak wa hadan. 40As ira awedan a kay-ibǝz s ǝššǝriɣa fǝl ad igrǝw alɣaššaba-nak, takfaq-qu ǝbǝrnuz-nak da. 41As kay-išahhaššal awedan aggay ǝn lalan-net har ǝgim ǝn takkolt, tawǝyaɣ-as-tan har ǝššin gim ǝn takkolt. 42I kay-onsayan takfaq-qu, i daɣ-ak igmayan ǝmarwas, a das-tu-wǝr-tǝgdǝla.\nƎmazal n awa itawannan: Ǝlmital daɣ batu ǝn tara n ǝzǝnga-nana\n43Tǝslâm as itiwanna: Iru anammaray-nak, tǝgzǝraɣ azangaw-nak. 44Nak za ǝnneɣ-awan: Iriwat izǝnga-nawan, ad tǝtaggim šiwatriwen olaɣnen y aytedan win kawan-ǝsasnen, 45fǝl ad tǝqqǝlam ǝs tidǝt da bararan n Abba-nawan wa ihan ijǝnnawan. Ǝnta a d-isagmadan tǝfuk-net fǝl aytedan win maksanan ǝd win olaɣnen, isawat akonak-net fǝl win oɣadnen ǝd win nǝmmǝzray. 46Kud wǝr tarem âr aytedan win kawan-ǝranen, awak ma imos aroz wa za tǝgrǝwam daɣ awen? Wǝrgeɣ aytedan win zarzamnen takǝsen a ǝmosnen imaksanan da awen daɣ a ǝgan? 47As imos as imǝdrayan-nak ɣas a tareɣ tǝsaslamaq-qan, awak ma imos arat immittayan wa tǝgeɣ? Wǝrgeɣ aytedan win wǝr nǝssen Mǝššina da adi daɣ a taggin? 48Daɣ adi kawanay, ǝqqǝlat aytedan ǝkmâlnen šilat n Abba-nawan wa ihan ijǝnnawan.»


url: = Matthew 3 (Kabyle: New Testament) - České uživatelské rozhraní\n1 Deg wussan-nni, iban-ed Yeḥya aɣeṭṭas, yețbecciṛ deg unezṛuf n tmurt n Yahuda,\n2 iqqaṛ-ed : Tubet, beddlet tikli, axaṭer tagelda n igenwan tqeṛṛeb-ed.\n3 Fell-as i d-immeslay nnbi Iceɛya mi d-yenna : Ț-țaɣect n win ițɛeggiḍen di lxali : Heggit abrid n Sidi Ṛebbi, ssemsawit iberdan-is.\n4 Yeḥya yelsa llebsa yețwaxedmen s ccɛeṛ n welɣem, tabagust n weglim ɣef wammas-is, tamɛict-is d ibẓaẓ akk-d tament n lexla.\n5 Imezdaɣ meṛṛa n temdint n Lquds, tamurt n Yahuda akk-d tmura i d-yezzin i wasif n Urdun, țțasen-d ɣuṛ-es\n6 iwakken a d-qiṛṛen s ddnubat nsen, nețța yesseɣḍas-iten deg wasif nni n Urdun.\n7 Mi gwala aṭas n at ifariziyen d isaduqiyen i d-ițasen ad țwaɣeḍsen, yenna-yasen : A ccetla n izerman, anwa i kkun isfaqen belli tzemrem aț-țrewlem i lḥisab i d-iteddun ?\n8 Sbeggnet-ed s lecɣal-nwen belli tettubem, tbeddlem tikli.\n9 Ur qqaṛet ara i yiman-nwen : « Sidna Ibṛahim d jeddi-tneɣ » ! Axaṭer, a wen-iniɣ : SSidi Ṛebbi yezmer a d-yefk dderya i Ibṛahim seg idɣaɣen-agi.\n10 Ațan ihi tcaquṛt thegga ɣer izuṛan n ttjuṛ, yal ttejṛa ur d-nețțak ara lfakya lɛali, aț-țețwagzem, aț-țețwaḍeggeṛ ɣer tmes.\n11 Nekk sseɣḍaseɣ-kkun deg waman iwakken aț-țetubem, lameɛna a d-yas yiwen yesɛan tazmert akteṛ-iw, ur uklaleɣ ara a s-fsiɣ ula d arkasen is. Nețța a kkun-yesseɣḍes s Ṛṛuḥ iqedsen ț-țmes.\n12 Tazzert deg ufus-is, ad yebrez annar-is, ad ijmeɛ irden-is ɣer ikuffan, ma d alim a t-yesseṛɣ di tmes ur nxețți.\n13 Sidna Ɛisa yusa-d si tmurt n Jlili ɣer wasif n Urdun iwakken a t- yesseɣḍes Yeḥya.\n14 Yeḥya yugi, yenna-yas : D nekk i geḥwaǧen ad iyi- tesɣeḍseḍ, kečč tusiḍ-ed ɣuṛ-i iwakken a k-sɣeḍseɣ !\n15 Sidna Ɛisa yerra-yas : Anef tura ! Akkagi i glaq a nexdem lebɣi n Sidi Ṛebbi ! DDɣa Yeḥya yunef-as.\n16 Mi gețwaɣḍes Sidna Ɛisa, yeffeɣ-ed seg waman ; imiren kan ldin igenwan, yers-ed fell-as Ṛṛuḥ n Sidi Ṛebbi s ṣṣifa n tetbirt.\n17 Tekka-d yiwet n taɣect seg igenwan, tenna-d : «` Wagi d Mmi ameɛzuz, deg-s i gella lfeṛḥ-iw ! »


url: =Γuct 2015 - Tamurt | Isallen n tmurt\nMonthly Archives: Γuct, 2015\nAkli Azwaw - 23 Γuct 2015 0\nWin/tin i yikecmen ɣer „Service aux affaires multiculturelles“ n Tɣiwant n Frankfurt am Main di tmurt n Lalman yezmer ad yaf tira n tmaziɣt tettwafser ɣef leḥyuḍ-is. Ad yesmekti yiwen belli taɣiwant n Frankfurt am Main seg useggas n 1992 ara assa d nettat tettaru deg yiḍrisen akkd d isalen-ines am tesɣunin, tibratin akkd wayen nniḍen s tmaziɣt.\nMack Ait Aoudia - 20 Γuct 2015 0\nAseglef n tγamsa\nMack Ait Aoudia - 12 Γuct 2015 0\nWin igren tamawt ar tγamsa tazzayrit d imagraden d-ssufuγ ak diγen d wamek i tettedu ad irwu taḍsa. S umata, ama d tin n taâravt ama d tin n tefransist, yiwen nsent. Deg yiwen ufus ak i tettent. Seg yiwen uqedduḥ id-sekfent.\nMack Ait Aoudia - 11 Γuct 2015 0\nTugdut d tasartit, idrimen d tadamsa. Tasartit teḥlajj tadamsa. Tadamsa i tt ivennun, neγ i tt itthudun d tasartit. Akka i temcumbak temsalt. Tuccar n ta kecment di ta. Di tegnitt igan akka swa swa id-ufa iman is Fransa tewḥel di trezzaf n ugellid n SSsaâudya Salman Ben Abdulaziz, ar uxxam is di Vallauris deg agi n yulyu aḥmayan.\nMack Ait Aoudia - 10 Γuct 2015 0\nM'i sliγ mazal ara ttbergizen ijjadarmiyen di tmurt γef Iqvayliyen iddubez wallaγ iw. Amzun illa win iyi ewwten tisegnit. Sarâaγ kan qqimeγ acku ur...\nAkli Azwaw - 7 Γuct 2015 3\nAnwa ur nessaram ara ayen yelhan i tmeddurt-is? War asirem aṭas n yemdanen ad ddren d isellawen, tameddurt-nsen tezmer a sent-uɣal d tarzagant. Nekni s Yizwawen, s Tezwawin nessaram a nedder d ilelliyen di tmurt-nneɣ.\nMack Ait Aoudia - 6 Γuct 2015 0\nTuttra n tudart\nUr γileγ ara ad yader Umaziγ anect agi. Ur umineγ ara ak ad d-yaweḍ wassa. Netta atan γef umnar, ara d-isqirriw. Issaweḍ lḥal assa Amaziγ ar tmurt, ar wakal. Ikna, iγli, iglalez. Ur γileγ neγ ur mennaγ as ḥedraγ i yir ass am win icvan assa. Maca aql-i deg-s. Am atmaten inu d tirni, sexcaγ kan u acemma ur as zmireγ. D inigi kan i lliγ. Am uqeffaf i lliγ akken ad ḥedreγ. D amwanes n yir tlufa, xas sennig n wul macci s levγi.


url: =pictures 13690 visits\tUse the left and right arrows on your keyboard to navigate the album 12345678\t76 . Limi Feu Paris Fashion Week a/w catwalk photos 2011\n77 . Limi Feu Paris Fashion Week a/w catwalk photos 2011\n78 . Limi Feu Paris Fashion Week a/w catwalk photos 2011\n79 . Limi Feu Paris Fashion Week a/w catwalk photos 2011\n80 . Limi Feu Paris Fashion Week a/w catwalk photos 2011\n81 . Limi Feu Paris Fashion Week a/w catwalk photos 2011\n82 . Limi Feu Paris Fashion Week a/w catwalk photos 2011\n83 . Limi Feu Paris Fashion Week a/w catwalk photos 2011\n84 . Limi Feu Paris Fashion Week a/w catwalk photos 2011\n85 . Limi Feu Paris Fashion Week a/w catwalk photos 2011\n86 . Limi Feu Paris Fashion Week a/w catwalk photos 2011\n87 . Limi Feu Paris Fashion Week a/w catwalk photos 2011\n88 . Limi Feu Paris Fashion Week a/w catwalk photos 2011\n89 . Limi Feu Paris Fashion Week a/w catwalk photos 2011\n90 . Limi Feu Paris Fashion Week a/w catwalk photos 2011


url: =Wwḍen yiḥeǧǧuǧa n tmes ɣer yimnaren - La Dépêche de Kabylie\nAccueil Tamazight Wwḍen yiḥeǧǧuǧa n tmes ɣer yimnaren\nYerɣa uzegzaw d uquran\nMazal tiwuɣa i yettidir ugdud Azzayri ur ḥbisent ara, imi yal tallit d acu n twaɣit ara d-teǧǧ. Send ineḍruyen n tallit ɣezzifen n tikliwin, terza-d tallit n waṭṭan n covid-19 i iḥejben imdanen deg yixxamen, akken ad ḥadren ɣef tdawsa-nsen. Syn ad d-nezger ɣef trewla n yilmeẓyen ɣef teflukin ɣer tmura n ugemmaḍ akken ad nadin tudert n liser, d tawaɣit (phénomène) ur nesɛi tallit, ad d-naweḍ ɣer tsemhuyt n unebdu, s uẓɣal i swayes i d-igellu i yesefcalen imdanen, i ten-yettarran d ifenyanen. Maca d tallit daɣen i d-igellun s twaɣit n tmes, ladɣa deg yimudaɣ d tẓegwa n tmurt n leqbayel. Akken kan ara yebdu unebdu, ad d-tendeh yid-s tmes. Yal aseggas tettales-d tmacahut, tettaǧǧa imezdaɣ n tudrin di lḥir, acku ssebbat ugent, ma d tifrat ur tban ara. Ma nger tamuɣli ɣer twuɣa, segmi yebda unebdu n useggas-a, imdanen niqal ttxemmimen amek ara uɣalen ɣer tudert n zik, d usirem n zerri n unfafad, armi i ten-id-mmugren yiḥeǧǧuǧa n tmes i ten-id-yewwḍen ɣer yimnaren, yewwi akk lewqat-nsen. Tizi Uzzu, Bgayet, Tubiret, Sṭif d timnaḍi, yesɛan tuddar i d-yezgan ɣer tama n tẓegwa, dɣa times texdem ccɣel-is. Tessaweḍ deg kra n tuddar armi qrib tekcem ɣer yixxamen, d ayen i yeǧǧan imezdaɣ ad rewlen seg tudrin-nsen s ttawilat i ufan. Tendeh diɣen tmes deg kra n temnaḍin-nniḍen n Lezzayer, maca ur tugit ara akken i tuɣ meḥsub merra tamnaḍt n Leqbayel. Ula d tiliẓriwin uzzigin (privées) n Lezzayer, ur d-skanent ara tiwauɣa-a i iḍerrun di tlemmast n tuddar, acku ceɣben-ten leqdicat n yimasayen n tmurt. Imdanen ḥṣan s twuɣa-a n tmes timihanin, s ttawil n yizeḍwa inmettiyen, imi deg-s suzuren-d srid addad amiran n yal ass, deg unebdu yerran tudert n yimezdaɣ d times.\nLatreche Hakim ; d amasay deg tenmehla n uḥuddu aɣarim n Bgayet :\n‘’Ugar n 2501 n yigeṭṭaren i yerɣan deg sin n wagguren di Bgayet’’\nDeg yiwen usiwel seg tiliẓri BRTV i Hakim Latreche, d yiwen seg yimasayen n Tenmehla n uḥuddu aɣarim n tama n Bgyaet, iwekked-d belli times n useggas-a, tɛedda tilas. D tamihant akter n tin n yiseggasen yezrin, acku tettelḥaq ula ɣer tnezduɣin. Rnu tugti n tmes i d-yettilin, ur nezgil ara meḥsub ula d yiwet n tɣiwant, imi ass n 3 ɣuct yezrin, llan-d 17 yidgan ideg tendeh, am tamiwin n Ṣedduq, Aqbu, Uzellagen, Tifra, Akfadu, Ḍiban d Tuǧa. Yenna deg wawal-is Mass Laatreche: “Nettaf tallelt seg tesquma n tuddar d yimezdaɣ i ibegsen yal tikkelt. Ma d ixeddamen-nneɣ seg uḥuddu aɣarim, xeddmen nnig n tezmert-nsen. Llan kra n ttawilat, maca mačči d ayen ara nqaḍeɛ, imi ugten yimukan ideg tettnkkar tmes. Tikwal maḍi ma txuṣṣ kra n tama seg yikamyunen n usexsi d waman, ttakent-d twilayin tiǧiratin afus n tallelt, am twilat n Lburǧ i d-icegɛen ddeqs n ttawilat”. Ɣef wugur n waman, ikemmel deg wawal-is ‘’am tamiwin n Uqbu d Ṣedduq, ur ufan ara ugur n waman, imi ssawaḍen-d seg ubaraj n Tici Ḥaf, ttafen ugur deg tamiwin ideg ulac aṭas n waman’’.\nSyin yemmselay-d ɣef yiwet n tneqqiḍt, anida yenna wid i d-yettačaren aman seg lebḥer, mačči d tifrat, imi lemleḥ-nni yettḍurru isekla i imenɛen seg tmes. Ɣef txessarin i d-tessegra tmes, deg sin n wagguren kan n yunyu d yulyu, yenna “Rɣan ugar n 2 501 n igeṭṭaren, 254 deg-sen d isekla n yigumma, ruḥent wazal n 7 626 n tzemrin d asfel d 7 170 n lbuṭat n walim. Ma d leɣramat i yimawlan n wayen yerɣan, ur d-yettili ara s lekmal, acku aṭas seg wid ur nxeddem ara asenkid (l’assurance)”. Ikemmel deg wawal-is umasay, ɣef tmental i yettaǧǧan times ad teg ibaxixen deg temnaḍt n leqbayel. Iwala ahat imi meqqrit leɣwabi yellan deg-s am tẓegwa n Ukeffadu, Ǧerǧer d Tgejda. Deg taggara, yefka-d tiɣri i yimezdaɣ d yifellaḥen akken ad xedmen iḥerqan-nsen, ad ten-fersen uqbel ad d-yeḥḍer lawan n unebdu. Daɣen aṭas seg wid yessenkaren times s leɣlaḍ, mi ruḥen ad fersen, cɛalayen-tt d tamecṭuḥt, syin tettaṭṭaf-asen, yenna belli yettwagdel ad yessiɣ umdan times i wafrasen seg wazemz n umenzu n yunyu ɣer 31 tuber n yal aseggas. Akken daɣen i d-yenna belli “Tanmehla n uḥuddu aɣarim, txeddem deg tegrest akked trebbuyaɛ n tẓegwa, anida i ttruḥun ama ɣer tuddar, ama ɣer yiɣerbazen anda ttgin ussan n useɛlem ɣef umihi n tmes, akken ad fersen yimezdaɣ timnaḍin-nsen, deg tegrest”.\nArticle précédentZrin 26 yisegassen ɣef tmettan n Mustapha Bacha\nArticle suivant‘’Mbeɛd aɛqal n taɣect, nebɣa ad nesiweḍ ad d-iɣer uselkim taqbaylit i yiman-is’’